**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Тарих, археология және этнология факультеті**

**Археология, этнология және музеология кафедрасы**

**МАМАНДЫҚ – 6М020800 – «АРХЕОЛОГИЯ ЖӘНЕ ЭТНОЛОГИЯ»**

**Пән атауы: PPIK 6305 «Қазақ халқының потестарлық-саяси институттары»**

**курсы бойынша дәрістердің қысқаша мәтіні**

Оқу нысаны: 1 курс магистратура, қ/б, көктемгі семестр, 3 кредит,

**Алматы 2016**

**ДӘРІС САБАҚТАРЫНЫҢ ҚЫСҚАША МӘТІНІ**

**Дәріс 1. Қазақ халқының потестарлық-саяси нституттары пәніне кіріспе. Қазақстан территориясындағы ежелгі тайпалық одақтар: билік жүйесі, әлеуметтік құрылым**

**Мақсаты:** Пәннің мақсаты мен міндеттерімен таныстыру. Қазақ қоғамындағы саяси - потестарлық институттар жүйесінің пайда болуы, даму эволюциясын қарастыру.

**Жоспар:**

1.Пәннің міндеттері, зерттелуі мен деректері.

2.Қазақстан территориясындағы ежелгі тайпалық одақтар: билік жүйесі, әлеуметтік құрылым.

Бүгінгі таңда қазақ халқының тарихындағы потестарлық-саяси институттар мәселесінің зерттелуі мен деректері. Пәннің міндеттері.

Қазақ даласында мемлекеттіліктің 2,5 мың жылдық тарихы. Қазақ мемлекеттігінің түп-тамырын зерттеудегі сақ, үйсін, қаңлы және ғұн  тайпаларының әлеуметтік құрылымы. Ғылымда бұл көшпелі тайпалардың әлеуметтік құрылымының зерттелуі. Сақтар мен үйсіндер өмір сүрген (б.з.д. VII ғ. — б. з. V ғ.) көшпелі қоғамда малға жеке меншіктің шығуына байланысты қоғамда байлар мен кедейлерге бөлінуі. Ежелгі авторлардың деректері бойынша, сақтарда патшалар мен патшайымдар. Олардың кол астындағы жұртына әмірі. Сақ патшалары соғыс пен бейбітшілік мәселесі. Патша сайлауы. Үлкен мемлекеттік істерді шешудегі патша ролі. Сақтар мемлекеттік жүйесіндегі демократиялық қағида. Үйсіндердегі саяси билік. Қоғамның билеуші және бағынышты топтарға бөлінуі.

Ғұн мемлекетінің билік жүйесі мен шаньюйдің рөлі. Мөденің жақсы ұйымдастырылған, қатаң әскери тәртіпке бағынған тұрақты әскері. Мемлекеттің ішкі-сыртқы күрделі мәселелерін шешуде чәниүй осы әскер күшіне сүйенуі. Маудунның реформасынан кейін мемлекетте әскери шен жүйесінің құрылуы (бас қолбасшы, қолбасшы, түменбасы, мыңбасы, жүзбасы, онбасы).

Қазіргі **Қазақстан ежелгі және ортағасырлардағы тайпалардың материалдық – рухани мұрагері және саяси мәдениеттің де жалғастырушылар. Қазақ мемлекетінің тарихы әртүрлі тарихи кезеңдердегі тайпалар мен мемлекеттер тарихы негізінде қалыптасқаны. Бүгінгі таңда қазақ қоғамындағы саяси-потестарлық институттар тарихы толық ғылыми зерттеуді қажете ететіндігі.Көшпелі қоғамдағы билік институттарының пайда болуы және қалыптасу тарихын зерттеу өзекті мәселелердің бірі.**

**Қазақ халқының потестарлық-саяси институттарының зерттелу деңгейі. Ортағасырлық ойшылдар – әл-Фараби, Жүсіп Баласағұни, Мұхамед Хайдар Дулати еңбектерінің тақырыпқа қатыстылығы.** Қазақ қоғамында ғана өте ерекше мәнге ие болған потестарлық-саяси институттардың кейбір мәселелері XVIII ғасырдан бастап орыс патшасының отарлау саясатына байланысты қазақ даласына аяқ басқан орыс зерттеушілері мен саяхатшыларының еңбектерінде.И.Рычков, И.Г.Андреев, Е.К.Мейендорф, А.И.Левшин, И.Ф.Бларамберг, А. Костенко еңбектері. Л.Мейер, И.И.Крафт, В.Н.Витевский, А.И.Добросмыслов сияқты патша әкімшілігінің әскери шенеуніктерінің зерттеулерінде.

Е.К.Мейендорф жазбасындағы қазақтар ақсақалдары, билері, батырлары, сұлтандар мен хандарына анықтама. XVIII-ХІХ ғасырдағы дәстүрлі қазақ қоғамына тән батырлар институтының тарихын зерттеуде Ш.Ш.Уәлиханов, еңбектерінің орны.

Қазақ қоғамындағы саяси институттар тарихын зерттеуге қатысты тұжырымдарды ХХ ғасыр басындағы қазақ зиялыларының М.Тынышпаев, А.Байтұрсынұлы, Х.Досмұхамедұлы еңбектерін атауға болады.

Е.Б.Бекмаханов, М. Вяткин еңбектерінің маңызы. ХVІІІ ғасырдағы қазақ қоғамының әлеуметтік құрылымы, әлеуметтік терминдер мен өлшемдер, Н.Г. Аполлованың зерттеулерінен көрініс тапқан.

ХХ ғасырдың 60 жылдарының басынан бастап, көшпелілердің әлеуметтік тарихының феодалдық емес түсіндірмесі шыға бастады. Көшпелілердегі ерте мемлекет тұжырымы контекстінде А.И. Першиц, С.Г. Кляшторный мен Т.И. Сұлтановтар зерттеулер жүргізді.

Дәстүрлі қазақ қоғамына тән потестарлық-саяси институттар мәселелерін зерттеу Қазақстан Республикасы тәуелсіздігін алғаннан кейінгі жылдары жарық көрген, жоғарыдағы теориялық, әдіснамалық ұстанымдарды талдау негізінде жарық көрген еңбектерде жалғасын тапты. Жалпы, дәстүрлі қазақ қоғамына тән потестарлық-саяси институттар мәселелерінің тарихнамасын шартты түрде үш кезеңге бөлуге болады:

1. ХУІІІ ғасырдың 30-жылдарынан бастап ХХ ғасырдың 20-жылдарына дейінгі кезең.
2. ХХ ғасырдың 20-жылдарынан бастап, 1990 жылдар аралығы.
3. ХХ ғасырдың 90 жылдары мен қазіріг кезең.

**Әдебиеттер тізімі:**

**Негізгі әдебиеттер**

Аманжолов К., Рахметов К. Түркі халықтарының тарихы. А., 1996.

Абиль Е.А. Политическая организация кочевников Казахстана (опыт

системного подхода). - Астана, 2001.

Куббель Л.Е*.*  Потестарная политическая этнография // Исслсдования по

общей этнографии. -М., 1979. С.241-277*.*

Потестарность; генезис и эволюция. — СПб., *1997.*

Куббель Л.Е. Очерки ІІотестарно-политической этнографии. - М., 1988.

Символы и атрибуты власти: Генезис, семантика, функции. - Спб., *1996.*

Абусейтова М.Х. Казахское ханство во второй половине ХҮІ века. - Алма-

Ата, І985.

**Көмекші әдебиеттер.**

Этнографические аспекты традиционной военной организации народов Кавказа и средней Азии. - М., 1990.

Хазанов А.М. Социальная история скифов: Основные проблемы развития древних кочевников евразийских степей. - М., 1985.

Трепавлов В.В. Государственный строй монгольской империи ХУІ11 века. Проблема исторической приемственности. - М., 1993.

Жиренчин К.А. Политическое развитие Казахстана в XIX- нач. XX вв. - Алматы, 1996.

Масанов Н.Э. Кочевая цивилизация казахов. Основы жизнедеятельности номадного общества.- Алматы, 1995.

Машимбаев С.М. Патшалық Ресейдің Қазақстандағы мемлекеттік басқару мекемелерінің тарихы. - Алматы, 2000.

Оразбаева А.И. Дәстүрлі қазақ қоғамына тән билер институты. А., 2004.

Рахимкулов Д. Қазақстандағы старшындар институты (ХІХ ғ. 20-60 жылдары). т.ғ.к.дисс. А., 2010.

Исенов Ө.И. Қазақ қоғамындағы тархандар институты тарихы (XVIII-XIX ғғ.)Қарағанды - 2009

Дауытбекова М.Қ. Қазақ қоғамындағы батырлар институты. А., 2014.

**№ 2-3 дәріс. Қазақстан территориясындағы ортағасырлық түркі мемлекеттеріндегі потестарлық құрылым**

**Мақсаты:** түркілік кезеңдегі потестарлық-саяси билік тарихы туралы түсінік беру.

**Жоспар:**

1.Ерте орта ғасырлардағы саяси-потестарлық билік құрылымы.

2. Кейінгі орта ғасырлардағы саяси-потестарлық билік құрылымы.

Ерте Түркі мемлекеттері дамыған қоғамдық – саяси жағдайда өмір сүрді. Түріктердің бірнеше мемлекеттері болғанымен олардың ішкі саяси құрылысы, тұрмысы мен шаруашылығы ұқсас, тілдері мен мәдениеті бірдей еді. Түріктер қоғамында дамыған мемлекеттің барлық белгілері болды.

Көне Түркі мемлекеттерінің ең жоғарғы билік иесі – Тәңір текті Ұлы Қаған. Өкіметтің де, үкіметтің де жарлығын, үкімін, шешімін қабылджаушы бірінші адам – қаған. Қаған әскер басылары мен мемлекеттік аппаратты және ұлыстарды билеген бектерді, жадтарды, елтеберлер мен жабғуларды т.б. бекітті, орнынан босатты. Сондай – ақ қаған жайылымдарды бөлуге басшылық жасап, көшіп – қону бағыттарын анықтады. Қаған мемлекеттегі жоғарғы сот билігін жүргізуші де болды. Елдегі құқықтық тәртіптің ережелерін бекітті.

Түрік қағандары Ашина әулетінен тарағандардан ғана сайланатын. Қытай мәліметтеріне қарағанда елде ханды жариялаудың күрделі рәсімі болған:бекзаттар оны ақ киізге отырғызып. Күн жолының ыңғайымен қаумалаған қалың жұрттың құттықтаған айқай қиқуы үстінде шеңберді тоғыз рет айналып, дереу жібек бұғау салып, оны қолма – қол босаңсытып одан неше жыл хан болғың келеді?’’ – деп сұраған. Бірақ сұрақтың ел басқару мерзіміне анықтау ісінде қандай рөл атқарғаны жайлы түріктер тарихында онша мәлім емес. Бәрінен де дұрысы, бұл әдет хан тайпа көсемі болып саналатын кездің салты есебінде сақталып қалған тәрізді. Тәж – нақты мұраға қалдыру күрделі жүйе арқылы жүргізілетін болған.

Алғашында қаған тағына мұрагерлік бойынша қағанаттың сол қанатынан ашина фратриясының өкілдері отыратын. Қаған мемлекетінің ішкі және сыртқы саяси жағдайына бәріне басшылық етті, ру басшыларын тағайындады.Ол әлеуметтік фратриядан шыққан шонжарларға сүйенді. Қаған тек билеуші ғана емес, сонымен қатар қағанаттың барлық жерінің иесі болды. Алайда көшпелі қоғам жағдайында билік негізінен алғанда жереге емес, ол жерді пайдаланатын адамдар ұжымына жүргізілді.

Қаған сондай – ақ жоғарғы абыздың да рөлін атқарды. Кейбір деректерде қағанның” аспан тектес” , “аспаннан жаратылғаны“ туралы да көп айтылған.

Мемлекеттің ханнан кейінгі бірінші адамы жабғы болған. Түптеп келгенде, жағбы ханның бас уәзірі, бұл қызметте көбінесе хандық құрып тұрған әулеттің мүшесі сайланатын болған.

Қағанның жанында қаған әулетінің белді мүшелерінен, әскер басылар мен ұлыстар басшыларынан, т.б. беделді қоғам мүшелеріне тұратын қаған кеңесі болған. Көне дәстүр бойынша қаған өзін орнынан сырғытып жіберуге құқылы кеңестің шешімін жоққа шығара алмайты. Қағанның билігін осындай шектеу мемлекеттің тек алғашқы кезеңінде орын алған болса керек. Қаған шынында мүшелерін өзі тағайындайтын қаған жанындағы кеңеске ешқандай тәуелді болмаған.Қаған билігі билеуші әулет ішінде мұраға беріліп отырған. Биліктің атадан балаға ғана емес, ағадан жақсы үлгілі ініге берілу дәстүрі осы Түркі қағандықтары тұсында қалыптасқан. Биліктің дәл кімге берілуі көп жағдайда нақты қалыптасқан әлеуметтік–саяси жағдайға қарай шешіліп отырған деп тұжырымдауға болады. Қағанның билігі ағадан ініге өтетін болғандықтан жаңа қағанды елдің беделді адамдардың жиыны сайлап қойған. Ал билік атадан балаға тікелей мұрагерлік жолмен өткенде сайлаудың ешқандай қажеті болмады. Көне Түркі қағанаттарының да қалыптасқан хан сайлаудың мұндай дәстүрі кейін қазақ хандарын сайлау кезінде жалғасты.

Көшпелі Түрік қағанатының ел басқару құрылымы үштік жүйеге негізделген. Олар қағанатты тардуш(оң қанат), төлес (сол қанат) және ічрекі (орталық) деп үшке бөлген.

Далалық көшпелі қағанаттардың ел басқару жүйесін отырықшы елдердің жүйесімен салыстыруға келмейді. Екеуі екі бөлек әлем. Бұлардың шаруашылығының негізігі кәсібі бері айтсақ үш мың жыл бойы мал шаруашылығы болды. Бір текті этникалық процесстің экономикалық тұғыры осы мал шаруашылығы еді. Далалық көшпелелілердің атқарушы үкімет жүйесі мен әскери басшылығы араласып кеткен. Өйткені көшпелі өмір салты, шаруашылықты жүргізу, ұйымдастыру, кеңістік пен уақытты игеру ерекшілігі осыған бейімделген. Сондықтан Еуропа зерттеушілері Еуразия көшпелілерінің мемлекетін әскери аристократия деп атаған. Көне және орта ғасырлық көшпелілер мемлекетінің ел басқару құрылымы әсркери - әкімшілік жүйеге құрылған. Сонау ерте заманнан дәстүр болып жалғасқан ата жолы бойынша берілген енші ел иелері қол астындағы елін, жұртын бейбіт кезде де, соғыс кезінде де басқарып, әкімшілік және әскери істі қатар жүргізіп отырған. Осылайша қағанат ішіндегі қанаттар ары қарай тайпаға, тайпа ішінен руға, ру мен ру арасынан біріктіріп ебке ( курень – лагерге) бөліп әкімшілік атқару жұмыстарын жүргізіп, халықтан алатын салықты алып, жер бөлісін жолғп қойып, адам күшін ілкімді ұйымдастырып, өкімет аппаратын іске жегіп келді.

Жоғарыдағы жүйені схемамен көрсетсек:

**Тардуш (оң қанат)**

**Рулар**

**Тайпалар одағы және тайпалар**

**Төр (өкімет)**

**Ічрекі (орталық)**

**Төлес (сол қанат)**

**Тайпалар**

**Тайпалар одағы және тайпалар**

**Рулар**

**Рулар**

**Еб (курень = лагерь)**

**Пайдаланылған әдебиеттер**

1. Сарткожаұлы Қаржаубай. 745-760 жылдардағы біріккен түрік қағанаты. – Астана:

«Фолиант», 2002.

2.Кадырбаев А.Ш. Сакский воин – символ духа предков. А., 1998.

3.Кычанов Е.И. Кочевые государства от гуннов до маньчжуров. – М., 1997.

4.Кляшторный С.Г., Султанов Т.И. Государства и народы евразийских степей: Древность и средневековье. – СПб., 2004.

5.Кычанов Е.И. Кочевые государства от гуннов до маньчжуров. – М., 1997.

6.Гуцалов С.Ю. Древние кочевники Южного Приаралья УІІ – І вв. до н.э. Уральск, 2004.

7.Кушкумбаев А.К. Военное дело казахов в ХУІІ-ХУІІІ веках. А., 2001.

8.Балгабаева Г.Э. История возникновения военного дела древних племен Казахстана: автореф. дис... канд. ист. наук. Алматы, 2006.

**№ 4-5 дәріс. Хандық билік институты.**

**Мақсаты:** қазақ қоғамындағы хадық билік жүйесінің бастауын және қоғамдағы негізгі қызметін ашып көрсету.  
 **Жоспар**

1. Хандық билік институтының бастауы.

## Ханның ең негізгі бес құқығы мен қызметі.

Қазақ қоғамындағы хандық билік институтының бастауы ежелгі кезеңдерге саяды. Орталық азияның ежелгі көшпелілері заманында-ақ патшалық билік болғандығы тарихтан мәлім. Мұны археологиялық қазба жұмыстары қортындылары дәлелдейді. Сақ, үйсін, ғұн қаңлы заманынан басталатын хандық билік Шыңғыс заманында да маңызын жоғалтқан жоқ. Қазақ хандығындағы хандық билік ежелгі замандағыдан үлкен өзгерістерге ұшырағанын айтпай кетуге болмайды. Ежелгі кезеңдегі билік басында болған патша билігі мен ХУІІІ ғ. хан билігінің арасындағы көп өзгерістерге қарамастан, бұл екі билік түрінің тарихи дамуға түскен жүйелі түрі екендігінде дау жоқ.

**ХАН** — лауазым. Түркі-моңғол халықтарында мемлекет басқарған билік иесі. Зерттеушілер *Хан* сөзі  семантикалық-тілдік реңкі өзгерген көне түркілердің *“қаған”* терминінен қалыптасқан деп есептейді. Жазба дерек көздері Орталық Азия халықтары *Хан* терминін Түркі қағандығы ыдырағаннан кейінгі кезеңнен қолдана бастағандығын растайды.

Қазақ  жерінде Қарахан мемлекетінің билеушілері *Хан* атанды. Кейін қыпшақ, найман, керей, тағы басқалар ұлыстық мемлекеттерді  *Хан*дар басқарды. Кез келген адам *Хан* сайлана алмайтын. *Хан* ең алдымен өзін билік басына көтерген ақсүйектердің мүддесін көздеуі тиіс болды. Оның мемлекеттік институттарды нығайтып, жеке-дара үстемдік құруына жергілікті ақсүйектер қай кезде де мүдделі болған емес. Соған қарамастан көптеген *Хан*дар үнемі өз үстемдігін нығайтуға тырысып отырды. Тарихи жазба дерек көздері жаңадан сайланатын Ханға ақсүйектер өз талаптарын қоя білгендігін айғақтайды.

Түрік-моңғол ұлыстарындағы *Хан* мемлекеттегі ең жоғарғы билік иесі болды. *Хан* билігі қоғамдағы тұрақтылықты, тәртіпті қамтамасыз етті. Ортағасырлық дерек көздерінде Хан қол астындағы бұқара халық үшін еңбек етуі, ал қарапайым халық оның билігін мойындауы және бұйрықтарын орындауы тиіс екендіктері жазылған. Озық ойлы адамдар мемлекет басқарушыға қойылатын негізгі талаптарды айтып отырған.

## Белгілі шығыстанушы Т.Сұлтанов өз еңбектерінде *Хан*ның ең негізгі бес құқығы мен қызметін былайша көрсетеді:

1. Билік етіп отырған әулет басшысы және мемлекеттегі жоғарғы сюзерен ретінде елдегі барлық аумаққа, ұлысқа тиесілі жерге иелік етті, қарулы жасақпен оны сыртқы жаулардан қорғады.
2. Соғыс жариялау мен бітімге келуге құқылы болды, себебі ол әскер басшысы еді.
3. Шетелдік мемлекеттермен келіссөздер жүргізіп, мемлекеттің сыртқы саясатын айқындап отырды.
4. Өзіне бағынышты адамды өлтіруге немесе тірі қалдыруға құқылы болды, яғни ол мемлекетіндегі Жоғарғы Сот қызметін де атқарды.
5. Заң шығару құқы болды және қол астындағылардың барлығына міндетті бұйрықтар шығарды. Сөйтіп, қоғамдық құрылым мен тәртіпті сақтады.

Ортағасырлық дерек көздерінде *Хан*ның кейбір кездері ғана шексіз билікке ие болғандығы айтылады. Кейде олар әулеттің басқа мүшесімен билігін бөлісіп отырды. Өз билігінің қандай дәрежеде болуы ең алдымен *Хан*ның жеке басындағы қасиеттеріне тікелей байланысты еді.. Елді басқаруда *Хан* өзі тағайындаған адамдардың көмегіне сүйенді. Мемлекеттегі белді қайраткерлермен санасып отырды..

*Хан* жарлығы мүлтіксіз орындалды. Ол өзіне тиесілі аймақтардан, ұлыстан әскер жинатты, тәуелді елдерден алым-салық алып тұрды. Еңбегі сіңген адамдарға иелік жерлер бөліп берді, ру, тайпа араларындағы қақтығыстарды реттеді. Хан мемлекеттің саяси- экономикалық өмірінде маңызды рөл атқарды. Алым-салық институттарын қадағалады. Салтанатты жиындарда тақта отырды. Егер *Хан* беделді тұлға болса, оның билігі шексіз болды. Ал ол шектен тыс шығып кетсе онда оған Жасақ заңы, тағы басқа дәстүрлі құқықтық ережелердің талаптары ескертіліп, билігі шектелді. Кейде Хан лауазымын бірнеше адам иемденді. Сондықтан да деректерде *ұлы Хан*, *кіші Хан* сынды лауазымдар кездесіп тұрады.

Дәстүрлі көшпелі түркі-моңғол қоғамында *Хан* болып Шыңғыс хан ұрпақтары ғана сайланды. Билікке келген басқа әулет өкілдері өздерін *Хан* деп атай алмай, көбіне әмір тағы басқа лауазымдарды иемденді. Мемлекетті басқаруда *Хан* шексіз билікке ұмтылғанымен, ру-тайпа билеушілерімен санасуға мәжбүр болды. Халықтың қалың бұқарасына жақын әрі оның тікелей қолдауына сүйенген жергілікті билік иелері — билер мен батырлар *Хан*билігін белгілі бір дәрежеде шектеп, өздерінің әлеуметтік-саяси мәртебесін нығайтуға тырысты. Ханға тура сөйлеп, кемшіліктерін бетке айтқан ақын-жырауларды, билерді халық әрдайым дәріптеген.Ақыл-парасатымен танылған Хандарды данагөйлер оның ізбасарларына үлгі тұтты. Мемлекеттік және мемлекетаралық деңгейдегі мәселелерді қамтитын жоғары билікті жүргізген хандық билік қазақ қоғамындағы маңызды саяси жүйелердің бірі болды. Ол ең алдымен билер ин-тына арқа сүйеді.

Дәстүрлі қазақ қоғамындағы елдік тұтастық осы билік жүйелерінің өзара тепе-теңдігі мен бір-біріне қарама-қарсылығы принциптеріне негізделді. Қазақ жерін империясы  отарлағаннан кейін, құқықтық-әкімш. реформалар жүргізіп, саяси құрылымды өзгертті. 1822-1824 жылғы реформадан соң Ханның билік жүйесі күйреді.

**Әдебиеттер тізімі**

1. Артықбаев Ж. Жошы хан қазақтың хандар әулетінің негізін салды.// Аңыз адам. 2013. №2.

2.Левшин А.И. Описание киргиз-казачьих, или киргиз-кайсацких, орд и степей. 3-е изд. Алматы:Санат,2009.  
3. Абдрахманова Б.М. История Казахстана: власть, система управления, территориальное устройство в XIX в. Астана: 1998.  
4. Джампеисова Ж.М. Функционирование традиционных властных институтов казахов в колониальной    системе Российской империи: автореф. дис. . канд. ист. наук — Алматы, 2004.

5. Мусабалина Г.Т. Потестарно-политические институты казахского общества и администрация колониальная царской России (первая четверть XVIII первая половина XIX вв.): автореф. дис. . канд. ист. наук. Алматы, 2001.  
6. Султанов Т.И. Поднятые на белой кошме . Потомки Чингиз-хана. Алматы, 2001.  
7.Бикенов А.Х. Қазақстан дәстүрлі қоғамы жэне оның саяси-потестарльқ кұрылымы (XVIII — XIX гасырлар деректер негізінде): тарих ғыл. канд. автореф. Алматы, 2001.

Тукешева Н.М. Эволюция представлений о верховной власти в обществах тюркского периода (VI – XII вв.). автореф. дис. . канд. ист. наук. 2007.

**№ 6-7 дәріс. Қазақ хандығындағы хан сайлау дәстүрі.**

**Мақсаты:** қазақ халқы үшін аса құнды болып есептелетін дәстүлі саяси-потестарлық биліктің тұтқасы - хандық биліктің даму тарихы мен тарих сахнасынан кету себептерін, салдарынашып көрсету;

**Жоспар**

1. Тарихи кезеңдердегі хан сайлау дәстүрі.
2. Хандық институттың жойылуы.

Көне түрік заманнан басталып, Алтын Ордаға ұласқан, одан Қазақ Ордасына жалғасқан

мың жарым жылдық ұлы тарихымызда әлем халықтарының қадым замандардан бергі

ұлағатты істерінің қатарынан орын алуға лайық, өткенді тану ғана емес, бүгінгі барымызды бағалау үшін де аса мәнді қоғами және саяси үлгілер мол. Соның бірі – қазақ еліндегі далалық демократияның көріністері. Бұл дәрісте Қазақ Ордасындағы хан сайлау рәсімі және оның мән-мағынасы жөнінде қозғамақпыз. Жер жүзі халықтарының бұрын-соңғы тарихына қарасақ, ордалы жұрттардың барлығында дерлік мемлекет билігі әкеден балаға көшетін дәстүрді берік ұстанған. Әміршінің артында қалған ұлдың билік басына шығуына оның ақыл, қабілет дәрежесі, жасының кәмелетке толу-толмауы ешқандай бөгесін болмаған.Біздің қазақ Ордасы деп аталған ежелгі мемлекетімізде билік алмасудың бұдан мүлде өзгеше бір түрі қалыптасты. Қазақ дәстүрінде әрбір жаңа хан өзінің тумысымен емес, болмысымен билікке жеткен, яғни, халықтың ұлы ретінде танылған ел ағаларының бір көпшіліктің қалауы бойынша хан сайланған.Қазақ Ордасының мемлекттік құрылымындағы мұндай ерекшелікті өткен замандағы орыс дипломаттары мен оқымыстылары бірден байқапты. ХҮІІІ ғасырдың 30-40 жылдарында Ресей мен Қазақстан арасында елшілікте жүрген атақты Мәмет мырза Тевкелев: «Қырғыз-қайсақта... мұрагерлік жолымен хан болмайды, сайлау арқылы ғана хан болады», - деп атап көрсетеді. Қазақ хандығында хан сайлаудың өз дәстүрі болғанын біреу білер, біреу білмес. Қазақ хандары еуропалық корольдер сияқты мұрагерлік жолмен  таққа ие болмаған, олар бірнеше бәскелесімен ашық, әділ сайлауға қатысатын. Бұл қазақ даласында демократияның бұрыннан бар екендігін нақты айғақтайды. Хандық билікке үміткерлер тек қана төре тұқымынан шыққан ақсүйектер, яғни Шыңғыс ханның ұрпақтары ғана бола алатын.Хан сайлау туралы хабарды қазақтың барлық ру-тайпаларына алдынала арнайы жасауылдар жеткізетін. Осы оқиғаға орай әйелдер мен балалар өзінің ең әдемі деген киімдерін киетін. Ер адамдар бес қаруын сайланып мәслихатқа келетін.

Мәслихат қожаның батасынан басталып, кейін сөз құрметті ақсақалға берілді.  Халықтың алдында хан тағына үміткерлер өз баяндамаларын жасайтын. Сөздерінде өздерінің жеке жетістіктері және хан тағына неге лайық екендігі туралы айтатын. Кейін әрбір үміткерді жақтайтын адамдар сөз сөйледі. Әлбетте, хандықтан үміткер адам – біреу, екеу емес, әлденеу болады. Қазіргі тілмен айтқанда, хандыққа кандидат ретінде тіркелудің, яғни санатқа енудің ең басты шарты –үміткердің Шыңғыс хан әулетінен болуы.Ежелгі түріктің қият руынан шыққан Шыңғыс хан ұрпағы Қазақ Ордасында ақсүйек, яғни айрықша текті әулет саналған. Бұл әулеттің қазақы тілдегі атауы – төре. Қазақ Ордасының туын көтерген Керей хан мен Жәнібек ханнан тараған ұрпақ уақыт оза келе өсіп-өніп, көбейіп, тұтас бір руға айналған және қазақтың үш жүзіне ортақ саналған.Жаңа ханды сайлау ашық түрде, жария жағдайда өткізілген. Әуелі бүкіл ұлысқа сауын айтылады. Хан сайлау рәсімін көруге, белгілі бір мөлшерде сырттай болса да атсалысуға ұлыстағы кәрі - жастың бәрінің хақысы бар. Әйелдер мен бала-шаға ең жақсы, сәнді киімдерін кисе, кемел жастағы еркек атаулы жарақтанып, қаруланып келуге міндетті болған.Хан тағынан үміткер қашанда әлденешеу, ел ағаларының бәрінің қалауы бір жерден шыға бермейді. Бірақ бұрын, ұлыстың оң күнінде болашақ ханның жеке басының қасиеті бағаланатын, хан сайлау – белгілі бір сұлтанның билігін арттыру емес, бүкіл Орданың болашағын айқындайтын, мемлекеттік мәнді іс саналатын. Қайткенде де хан сайлау кеңесіндегі көпшілік шешімі қалған жұрт үшін жарғы есепті болған.Біздің заманғы қазақтағы хан көтеру рәсімі турасында нақты суреттеме деректер жеткен.Хан көтеру рәсімі жұма күні, ашық аспан астында өткізіледі. Ортаға қымбат кілемдер, түрлі-түсті текемет, сырнақтар төселген, жібек көрпелер жайылған. Бұл – ең сыйлы жер, төр деп есептеледі. Төрде хан сайлауға тікелей қатынасқан ел ағалары мансап-дәрежесі, атақ-беделіне қарай, үш қатар, төрт қатар болып дөңгелене отырады. Қақ ортада, яғни төрдің төбесінде осы салтанатқа орай арнайы басылған, алтын әдіпті жұқа ақ киіз.Жұрт орнығып, дабыра басылған соң бүкіл Ордаға танымал, атақ-абыройы зор ақсақалдардың бірі орнынан көтеріліп, жиналған жұртқа Ұлыстың ұлы кеңесінің шешімін жариялайды, хандыққа кімнің сайланбағын айтады. Бұдан соң елге танымал екі адам екі жағынан қолтықтап әкеп, болашақ тақ иесін төрдің төбесіне – ақ киіздің үстіне шығарады. Әлі хан емес, үміткер жалпы жұртқа бой көрсеткен соң, ақ киіздің қақ ортасына, құбылаға бет беріп, қол қусырып, малдасын құрып отырады. Енді хан сайлаудың екінші, көпшілік қауымғаарналған және ең шешуші бөлігі басталады.

Ел ағалары – шешен билер, әскербасы, батырлар, өздері де тақтан үміткер болған кейбір

сұлтандар кезекпе-кезек тұрып, жамағатқа қарата сөз сөйлейді. Барлық сөз болашақ ханның абзал қасиеттеріне арналады. Оның нұрдан жаралған Шыңғыстан бастау алатын ата-тегінің асылдығы айтылады, оның берідегі аталарының ұлт мерейі жолында атқарған ұлы істері еске алынады. Болашақ ханның өзінің жеке басының қасиетіне айрықша назар аударылады: ақыл-парасаты, әділдігі, мәрттігі мадақталады, қол бастаған көсемдігі, жұртқа мәлім ерлік істері атап көрсетіледі. Міне, осылай жақсылық игіліктер болады деп насихат айтылады. Мұны жұртшылық қостайды, мақұлдап айқайлайды, ризашылығын, қуанышын білдіреді.Осыдан соң ұлыстағы дінбасы ғұлама дұға оқиды, шар тараптан келген жұртты пәтуаға келтіріп, хандыққа көтерілмек пендесіне аруақ пен құдай атынан, бүкіл ұлыс жұртының атынан бата жасайды. Бұдан кейін ұлыстағы айрықша беделді, алдын ала белгіленген төрт кісі ортада малдас құрып отырған үміткерді ақ киіздің төрт бұрышынан алып, бастарынан асыра жоғары көтереді де, қайтадан жерге түсіреді. Хан сайлану рәсімінің ең түйінді шешімі осылай болған. Әуелі төрт адам ақ киізге көтерген сәттен бастап хан болып есептелетін әміршіні жаппай құттықтау басталады. Осыдан кейін сайлаушы ел ағалары ханның сырт киімдерін түгел шешіндіреді, белдіктен жоғары киімдерді ханды алғаш көтерген төрт кісі алады. Енді арнап тігілген алтын қалпақ, қамқа тон, зерлі шалбар, оқалы етік келеді. Құрметті ақсақалдар өз қолымен киіндіріп, бойына бар жарағын асып, қолтықтап әкеп, алтын ер-тұрманды арғымақ атқа мінгізеді. Қазақ Ордасының ханы толық билік алды деген сөз.1790 жылдар қазақ қоғамындағы ең елеулі орын алатын кезең. Хан анықталғаннан кейін, оның жақтаушылары сөз сөйлеп, сөзінде ханды мақтап, сонымен қатар жетістіктерімен бірге кемшіліктерін де айтатын.Хан сайлау рәсімі жұма күні өтетін. Ақ киіз төселіп, екі құрметті ақсақал ханды киізге отырғызған. Кейін ең құрметті сұлтандардың, билердің, байлардың және батырлардың арасынан төрт адам шығып ақ киізде отырған ханды үш рет жоғары көтеретін. Осы сәттен бастап хан ресми түрде сайланды деп жарияланған. Кейін ханды құттықтаған соң, оны қайтадан ақ киізбен бірге жақтастары, ақсақалдар бірнеше рет жоғары көтеретін.Салтанаттан кейін хан өз сыртқы киімін шешіп, оны бірнеше бөлшектерге кесіп   жәдігер ретінде тарататын. Осы киімнің орнына ханға  арнайы тігілген ақ шапан кигіздіретін. Ханның малын хан көтеру рәсіміне жиналғандардың барлығы араларында бөлісетін, кейін рәсімге қатыса алмаған адамдармен бөлісу үшін. Бұл рәсім «хан сарқыты» деп аталатын. Бұның мағынасы, яғни, ханның ешқандай жеке мүлігі жоқ, оның байлығы – халқының байлығы.

Егерде хан халқының үмітін ақтамай, әділетсіз болса, оны мәслихаттың шешімімен тақтан тайдыратын. Ханның барлық мүлкін алып кететін. Қазақтың бірінші ханы болып Керей жарияланды (1458-1473 жж.). Одан кейін қазақ ханы болып әз Жәнібек сайланды (1473-1480 жж.).Қазақ тарихында көптеген ұлы, дана, әділетті хандар болғаны тарихтан белгілі. Олардың қатарында Қасым хан, Хақназар, Жәңгір хан, Тәуке  хан, Абылай хан, Кенесары хан сияқты алаштың билеушілерін айрықша атап өтуге болады.

1822-1824 жылдардағы патша өкіметінің 1822 жылы Батыс Сібір генерал-губернаторы М.М.Сперанский жасаған «Сібір қырғыздары (қазақтары) туралы жарғыға сәйкес Орта жүздегі хан билігін біржолата жойылды. .1824 жылы Орынбор өлкесінің губернаторы П.К. Эссеннің Орынбор қырғыздары (қазақтары) жөніндегі жарғысына сәйкес Кіші жүз жеріндегі хандық билік жүйесіне тоқтау қойылып, отарлық билік жүйесінің билік жүйесі енгізіліеді.

**Әдебиеттер тізімі**

1.Артықбаев Ж. Жошы хан қазақтың хандар әулетінің негізін салды.// Аңыз адам. 2013. №2.

2.Левшин А.И. Описание киргиз-казачьих, или киргиз-кайсацких, орд и степей / А.И. Левшин. СПб., 1832. - Ч. 1-3. (2-ое изд. Алматы: Санат, 1996. - 693 с. 3-е изд. Алматы: Санат,2009.  
3. Абдрахманова Б.М. История Казахстана: власть, система управления, территориальное устройство в XIX в. Астана: 1998.  
4. Джампеисова Ж.М. Функционирование традиционных властных институтов казахов в колониальной    системе Российской империи: автореф. дис. . канд. ист. наук /— Алматы, 2004.

5. Мусабалина Г.Т. Потестарно-политические институты казахского общества и администрация колониальная царской России (первая четверть XVIII первая половина XIX вв.): автореф. дис. . канд. ист. наук - Алматы, 2001.  
6. Султанов Т.И. Поднятые на белой кошме . Потомки Чингиз-хана / Алматы: Дайк-Пресс, 2001.  
7.Бикенов А.Х. Қазақстан дәстүрлі қоғамы жэне оның саяси-потестарльқ кұрылымы (XVIII — XIX гасырлар деректер негізінде): тарих ғыл. канд. автореф. Алматы, 2001. 

**Дәріс № 8. Қазақ қоғамындағы сұлтандар билігі.**

**Мақсаты:**қазақ қоғамындағы ерекше билік өкілдері – сұлтандар билігі тарихымен таныстыру, тарихи орнын тұжырымдау.

**Жоспар**

1. Қазақ қоғамындағы сұлтандар инстиутының пайда болуы және даму.
2. Қазақ қоғамындағы сұлтандар институтының жойылуы.

Сұлтан – арабша билеуші, әмірші деген мағынаны білдіреді. Қазақ төрелерінің бастауы көшпелі халықтар дәстүріне сәйкес Шыңғыс ұрпақтарынан тарқайды. «Сұлтан» деген сөзбен бастапқы кезед жоғары билік – әміршілдік, үстемдік, сондай-ақ өкімет, үкімет туралы жинақтаушы ұғым білдірілген. Бұл термин ерте дегенде Х ғасырдың орта шенінен бастап азаматтық биліктің, патшаның жеке атағын иеленушіге қолданыла бастаған. Қазақстан мен Орта Азияда, бері дегенде көшпелі кезінен (ХІУғ.) бастап «сұлтан» деген сөз Шыңғысханнан таралған әулеттің кез-келген мүшесінің атағы болды.

Шыңғыс ханның әке жағынан тарайтын, хан болмаған ұрпақтарын білдіру үшін сұлтан терминімен қатар «төре» немесе «оғлан» термині қолданылған. Алайда, «төре» деген сөз сұлтандарды ғана емес, неғұрлым көп адамдарды-жалпы алғанда көрнекті және атақты адамдарды да атап айтқанда, шенеуніктер мен қазы, билерді де білдіру үшін қолданылған.

Қазақ ұлыстарының сұлтандары жалпы мемлекеттік басқаруға қатысу құқықтарын қазақ қоғамының барлыұ топтары мен жіктеріне қатысты істерді жүргізетін жиналыс – жыл сайын шақырылып тұратын құрылтайға жиналу арқылы жүзеге асырып отырған.қазақтар дала мемлекеттілігінің дәстүрлерін сақтады және Шыңғыс ұрпақтарының әрбәр ықпалды сұлтанның бір ұлысты билеу жөніндегі орнын құқықтарын теріске шығармады. Ибн Рузбиханның жазуы бойынша: «қазақтардың ХУІ ғ. әкімшілік-саяси құрылысында әр ұлыста өздерінің толық билік жүргізетін сұлтаны болған, ол өз халқымен белгілі-бір жерлерде тұрақтаған. Ұлыстарды басқару сұлтандарға ұлыс адамдарына әскери-саяси билік етуге, іс – жүзінде жайылымдарды, су көздерін және тағы да басқа билік жүргізуге құқық берген.

Сұлтандық билік бірнеше бірнеше руға жүрді, олар тікелей ханға тәуелді болды. Сұлтан билігі уақытша болды яғни хан келісімімен жүрді.

Сұлтандардың өзіндің таңбасы және әскери ұраны болды. Қазақ сұлтандары жалпы мемлекеттік басқаруға қатысу құқықтарын қазақ қоғамының барлық топтары мен жіктеріне байланысты істерді жүргізетін жиналыс – жыл сайын шақырылып тұратын құрлтайға жиналу арқылы жүзеге асырып отырған. «Жеті жарғы» тармақтарының бірінде сұлтандар институтына байланысты – ханның қзі сияқты сұлтандары да рудың ақсақалдары мен билеушілері халық істерін талқылау үшін күзді күні даланың ортасындағы бір жерге жиналып отыруы керек делінген екен. Бұдан шығатын қортынды сұлтандар билігінің қаншалықты дәрежеде екендігін көруге болатындығы. Қазақтар дала мемлекеттілігінің дәстүрлерін сақтап қалды, әрбір ықпалды сұлтанның бір ұлысты билеу жөніндегі орныққан құқықтарын теріске шығармады. Сұлтанның қоғамдағы ерекшелігін тағыда «Жеті жарғыға» сүйеніп дәйектесек; Сұлтанды немесе қожаны өлтірген адам жеті адамның құнын төлеген, ал тіл тигізген жағдай болса 9 мал, қол тигізсе 27 мал төлеумен жазаланған. Сұлтандар әскери міндеткерліктен басқа ешқандай міндеткерлік алмаған. Қазақ сұлтандарының бәріне ортақ «арқар» деп айтылған ерекше ұраны болды. Сұлтандарға дүре соғылмады және олардың ісі билер сотында қаралмаған. Қарапайым адам сұлтанмен кездессе атынан түсіп, бір тізесін бүгіп сәлемдесуге тиіс болған. Сұлтан үйнің сырты ақ киізбен жабылатын.

Сұлтандар ханның негізгі тірегі болды. Хандық билік жойылғаннан кейінотарлық патша үкіметі сұлтандарды өздерінің тікелей көмекшілеріне айналдырды.

Отарлаушы орыс мемлекетінің қазақ даласында жүргізген саяси -әкімшілік шараларының бірі – аға сұлтандарды сайлау тәртібін енгізуі, сөйтіп, қазақ елінің мемлекеттілігін, ел басқарудағы хандық жүйені біржолата жоюы болды. Орта жүз ханы Уәли қайтыс болғаннан кейін (1819), Ресей үкіметі жаңа хан сайлатпай, қазақ даласында хандық басқару жүйесін жою мақсатында «Сібір қазақтарын басқару жайындағы жарғы» шығарды. Мемле-кеттік кеңес мүшесі болған М.М.Сперанский жасаған бұл жарғы әуелі 1822 жылғы шілдеде Санкт-Петербургтің үкімет мәжілісінде мақұлданды. Осы жарғыға сәйкес Орта жүз бен Ұлы жүз жерлерінің Ресейге қараған бөлігі Сібір қазақтары облысы атанып, басқару орталығы 1839 жылға дейін Тобыл қаласында, 1839 жылы Омбыда орналасты, ол жаңадан құрылған Батыс Сібір генерал-губернаторлығы құрамына енгізілді. Осы Жарғы бойынша Орта жүз Көкшетау (1824), Қарқаралы (1824), Аягөз (Сергиополь (1831), Атбасар (1848), тағы да басқа округтерге (дуан) бөлініп, округтерді әр үш жыл сайланатын аға сұлтан мен оның орынбасары және 2 қазы басқаратын болып бекітілді.   
Содан бастап, сұлтандар іс жүзінде жергілікті отаршылдық әкімшіліктің құралына айналды, 1868 жылғы реформа бойынша сұлтандар өмірлік зейнетақымен қамтамасыз етілді, салықтардан босатылды. Қазақ даласында аға сұлтандарды сайлау тәртібі күштеп енгізілді, оған қарсы шыққандар, наразы болғандар ақ патшаның қаһарына ілікті.

Аға сұлтандар мен оның орынбасарлары алғашқыда тек төрелерден ғана сайланған-ды. Кейін аға сұлтандыққа Шоң, Шорман, Құнанбай тәрізді әйгілі билер, Ибраһим, Ерден сияқты елге сыйлы жақсы-жайсаңдар да тағай-ындалатын болды. Әр округ 15-20 болыстан, болыстар 10-12 ауылдан тұрып, әрбір 50-70 үй бір ауыл болып белгіленді. Көп ұзамай Кіжі жүзде де хандық билік жойылды. Оның орнына әкімшілік 3 бөлік құрылып, оларды сұлтан - әкімдер басқаратын болып ұйғарылды, 1831 жылы Кіші жүзде дистанциялық басқару енгізілді де, батыс бөлік 8, орта бөлік 20, шығыс бөлік 28 дистанциядан тұрды. болыстарды – сұлтандар басқарып, бүкіл дуанды басқару үшін болыстар аға сұлтан сайлап, әрбір дуанда дуан әмірлігі (окружной приказ) тағайындалды, аға сұлтан төрағалық ететін әмірлікте облыс бастығы белгілейтін екі Ресей мәжіліскері – қазақтардан сайланып қойылатын екі қазақ мәжіліскері болатын болды.

Жарғыда сайлау тәртібі де қарастырылды. Ауылдарды старшы-ндар басқарса, оларды халық сайлады, оны сол қызметке дуан әмірлігі бекітті. Старшын сайлауының мерзімі – үш жыл болды. Жарғы талабы бойынша, сұлтандар старшын сайлауына қатыспауға тиіс. Старшын сайлауында ашық дауысты кім көп алса, сол старшын болып сайланды. Аға сұлтан үш жылға, мәжіліскерлері екі жылға сайланатын болып бекітілді. Негізінен, сайлау тамыз айында өткізілді. Аға сұлтан өз қызметін атқарып жүрген кезінде Ресей қызметінің майоры шенінде танылды, ол үш рет аға сұлтан болып сайланса, Ресей империясының дворян дәрежесін сұрауына қақылы саналды. Қазақтардан шыққан әмірлік мәжіліскерлерінің шені болмаса, Ресейдегідей 9 сыныптағы қызметші деп саналып, болыс басқаратын сұлтандар 12 сынып шенеуіктері деп бағаланды, ата-улы шені болмаса, старшындар мен билер ауыл басшыларына теңестірілді. Сұлтандар өздеріне сеніп тапсырылған болысты болыс басы ретінде басқарды. Жарғы бойынша сұлтандар өз билігін өзге сұлтандардың болысында жүргізе алмайтын болып белгі-ленді. Старшындар өзіне сеніп тапсырылған ауыл қарайтын болыстың сұлтанына бағынып, оның бұйрықтарын бұлжытпай орындап отыруға міндеттенді. Осылайша, елді тұтас билейтін хандық жүйе жойылып, қазақ жері дуанға, ауылға бөлініп, бөлшектелді. Қазақ еліне басқарудың ресейлік орысша жүйесі енгізілді.

**Әдебиеттер тізімі:**

1. Артықбаев Ж. XVIII ғасырдағы қазақ қоғамының этноәлеуметтік құрылымы: тарих ғыл. докт. ... дисс. – Алматы, 1997.
2. Жумагамбетов Т.С. Древнетюркский каганат: становление и развитие государственности. VI-VIII вв. – Алматы.: ААЭС, 2006.
3. Вяткин М. Сұлтаны и бии // Қазақтың ата заңдары. Құжаттар, деректер және зерттеулер. – 10 томдық / Бас ред.: Зиманов С.З.– Алматы, 2004. – Т. 2.
4. Фукс С.Л. Очерки истории государства и права казахов в ХVІІІ и первой половине ХІХ в. – Астана-Спб., 2008.

**9-10 дәріс. Қазақ қоғамындағы билер институты.**

**Мақсаты:** қазақ қоғамының ұлттық дәстүрлі құқығын қалыптастырудағы билер институтының саяси және құқықтық ролін, билер институтын жеке саяси және құқықтық институт ретінде қарастыру.

**Жоспар**

1. Қазақ қоғамындағы билер институтының пайда болуы және эволюциясы.
2. XVIII ғасырдағы қазақ қоғамындағы билер институтының сыртқы қарым – қатынастардағы орны
3. Атқарушы билік саласындағы билердің ықпалы
4. Сот билігінің негізгі тірегі ретіндегі билер институтының маңызы
5. Билердің заң шығармашылық қызметінің негіздері

«Би» сөзінің этимологиялық мәні әлі күнге ғалымдар арасында ортақ ұғымға ие бола алмай келеді. Г.Вамбери, В.В. Радлов «би» сөзінің төркінін ежелгі ғұн, сақ дәуірлерінен іздеп, оған биіктікті, жоғарылықты яғни билеуші, билеу мәнін берсе, А.Леонтев пен А.И.Добросмыслов бұл пікірді қолдайды. Ал Құрбанғали халид, А.Оразбаева, р.Сыздықова. М.Қойгелдиев «бек» сөзінен «би» шыққан деген тұжырым жасайды. Көшпелі қазақ қоғамында Ұлы Даланың барлық аймақтарында дәстүрлі демократиялық билік нысандары ежелден көрініс тапқаны талассыз. Ел басқару және билік жүйесіне қатысты атаулардың дені қоғамның құқықтық өмірінің әртүрлі буынын бейнелейді және ол атаулардың өзгеруі тілдің ішкі заңдылықтарынан гөрі мемлекеттің, қоғамдағы саяси жүйенің даму бағытына көбірек тәуелді болады.  
  Сайып келгенде, осы сыртқы факторлардың нәтижесінде тілге жаңа билік институттарының атаулары үздіксіз еніп жатады.  Қазақ хандығында далалық демократияға негізделген сондай билік институтының бірі билер кеңесі деп аталған. Билер институты бұл қазақ қоғамындағы парламентаризм дәстүрлерінің құқықтық негіздерінің тым әріде жатқанын көрсетеді. Көрнекті түрколог Лев Гумилев «Республикалық құрылыс» деп атаған хандық құрылыс кезінде, яғни, қазақ мемлекетінде абсолюттік монархия ешқашан да болған емес.

     Билер кеңесі бұған дейінгі хан кеңесі деген атаулық тіркестің үлгісінде дүниеге келген деп жорамал жасауға болатын тәрізді. Ал  би сөзінің мағынасына келсек, қазақ тілінде ол бірнеше мағына беретіні белгілі. Егер бұған дейін  би сөзі әлеуметтік категорияны білдіретін  бек сөзінен туындап, сол мағынада ұғынылса, алғашқы ұлттық мемлекет құрылған сәттен бастап  бисөзінің мән-мағынасы кеңейді. Біріншіден, ол  хан кеңесшісі деген мағынаны берді. Екіншіден, Қазақ хандығының басқа елдермен дипломатиялық қарым-қатынасының нәтижесінде елші болып баратын ресми өкілдер билерден құралатын болды. Үшіншіден, би сот билігін жүзеге асырушы адам болып есептелінді. Төртіншіден, бидің алдыңғы міндетін атқаруға қажетті қасиеттердің негізінде оның сөзге ұста, шешен деген лексикалық мағынасы қалыптасты.  
Хан сарайында, ұлыстардың мекемелерінде, ауылда, жиындарда билік айтып, ел арасындағы дау-дамайды шешетін, сөзге шешен, іске шебер, сауатты адамдар. Билер – халық қалауымен, тардың, хандардың ұсынысымен, талабымен, қолдауымен болатын өте көрнекті адамдар. Би лауазымы ауылдан тартып, хан сарайларында сақталып, өз қызметін атқарып келді. Би – көсем, шешен, ақын, заңгер, елші, мәмілегер, жүрек жұтқан батыр, саясаткер, қоғам қайраткері, ойшыл ғалым, психолог, тәрбиеші. Сондықтан да халықтың билерді өзінше сипаттауы да жиі ұшырасады.

Қазақ қоғамының бүкіл құқықтық әлемінде негізгі билік «Дала заңының» билігі болды. Ал оның қорының сақтаушысы, рефарматоры және жүзеге асырушы күші билер болды. Би ең алдымен сот (судья). Бидің өзінің де билігінің де түп-тамыры халықтың тарихына байланысты. Би халықтың сана-сезімінде ақиқаттың ақ туын көтеруші ретінде сипатталады. Би болатын адам тек жеке қасиеттерімен ғана танылып қоймай бірқатар сатылардан тұратын сыннан: шешендік, сөзуарлық, ақыл-парасат, «Дала заңының» негізгі қағидалары мен нормаларын жатқа білуі, өзіне дейінгі атақты билердің үлгі сөзінен нәр алған жан болуы тиіс. Билік шеңбері жағынан әр алуан болды. Мысалы, шағын ауыл, шағын ру бірлестігінен бастап, жүзге, ұлысқа тіпті бүкіл қазақ еліне билік жүргізген билер болған. Бидің нормативтік-құқықтық білімі мен оның ойлауүрдісінің ерекшелігі қашанда бірінші саптағы критерий болған.

Қазақ қоғамындағы сот процесінің тәртібі оған қатысатын тараптардың ықыласы мен істің күрделілігіне юайланысты болған. Дауды бір би жеке дара өзі шешетін үрдіспен қатар биге бір ауылдың адамдарының, жақын руластарының қатысатыныда тарихтан мәлім. Қытай ғалымы Су Бей-Хайдың 1989 жылы Үрімші қаласынан шыққан «Қазақ мәдениетінің тарихы» атты еңбегінде қазақтың мемлекеттік жүйесі жеті сатыдан тұратынын жазады. Біріншісі-ауыл биі, екіншісі- жеті атаға дейінгі Ата аймақ, үшіншісі-ру, төртіншісі- арыс (бірнеше ру), бесіншісі-ұлыс (бірнеше арыс), алтыншысы- жүз, жетіншісі – хандық. Міне осы аталған жүйеде билердің алар орны ерекше боды. Қазақ билері қаралатын істі әділеттілікпен қарап, екі тарапты адамгершілікке, имандылыққа шақырып, бітістіруді өздерінің парызы санаған.

1867-1868 жж. әкішілік реформаларының билер сотына енгізген ерекшеліктерінің бірі- ол сатылық жүйе. Бұл заңдар бойынша билер соты үш сатыдан тұрды: 1. Жеке би, оның қарауына 100 сомнан аспайтын істер (5 ат,50 қой); 2. Билердің болыстық съезді, 1000 сомға дейінгі істерді қарады және жеке билерден түскен ұсыныстарды екінші саты ретінде қарады, оған болыстағы сайланған барлық билер-судьялар қатысуы тиіс болды. 3. Билердің төтенше съезі. Сот жүйесінің ең жоғарғы органы. Жоғарыда аталған екі сатыдан түскен шағымдарды қарады. Уақыт өте келе оның жұмысына арнайы жіберілген чиновник немесе уезд басытығы қатысып шешімге тікелей әсер еткен. Билер ел ішіндегі белгілі – бір күштердің қолындағы құралына айнала бастады. Билерді сайлау жүйесі үлкен таласқа айналды. Даулардың 55 пайызы қаралмай қалды, 75 пайыз жүгінушілер риза болмай қайтты.

**Әдебиеттер тізімі.**

1. Почекаев Р.Ю. От Золотоордынского суда по обычному праву к казахскому суду биев. // Вопросы истории и археологии Западного Казахстана. Уральск, 2009. №1.

2. Зиманов С.З. Казахский суд биев, уникальная судебная система. А., 2008

3.Оразбаева А. Дәстүрлі қазақ қоғамына тән билер институты. Алматы, 2004,

4.Мұхтар Ә. «Жасауыл Алыбай (Алыбай Қосакөзұлы туралы айғақтар)».Егемен Қазақстан. 2010ж., 25 қыркүйек.

6. Зиманов С.З. Казахский суд биев, уникальная судебная система. А., 2008.

7. Мұхтар Ә. «Жасауыл Алыбай (Алыбай Қосакөзұлы туралы айғақтар)».Егемен Қазақстан. 2010ж., 25 қыркүйек.

8. Төреханов Ғ., Бабажанұлы Б. Атадан-ұлағат, Ұрпаққа-мұрағат.Ақтөбе, 2009ж.

9. История Актюбинской области. Актобе., 2007. 183-б.11.

10. Мұқтар Ә. Тарих тұңғиығындағы тұлғалар. Алматы, 2008.

**Дәріс №11. Дәстүрлі қазақ қоғамындағы ақсақалдар алқасы институты**

**Мақсаты: дәстүрлі қоғамдағы ақсақалдар институтының орнын қарастыру.**

**Жоспар**

1. Қазақ қоғамындағы ақсақалдар инстиутының генезисі және эволициясы.
2. Ақсақалдар институтының тағлымы мен тарихи маңызы.

Дәстүрлі қазақ қоғамының қоғамдық-саяси құрылымдары жүйесіндегі әлеуметтік-институттарының бірі ақсақалдар институты болып табылады. Дәстүрлі қазақ қоғамының ақсақалдар институтының тағылымы мен тарихи маңызы туралы Қазақстан Республикасының Президенті Н.Ә.Назарбаев: «Тарих толқынында» атты еңбегінде «Рухани-парасаттылық құндылықтарын сақтап-сабақтастырып отыратын ақсақалдардың беделі мен рөліне негізделген патриархалды жанұя ұлттық сананы орнықтыруда ерекше маңызды болған. Ұлттық тарихтың әлеміне өзінің жасымен де, басымен де бір табан жуық тұратын дана көкірек қарттардың беделіне шәк келтірілмеген. Бұл сияқты геронтократиялық институттардың күш-қуатын, әрине, қазіргі қоғаммен шендестірудің қисыны жоқ. Алайда, ұлттық рухты сақтауда ақсақалдар институтының орасан жағымды рөлінің болғанын тіпті жиырмасыншы ғасырда да қазақтардың бүтін бір ұрпағының сезінгені анық», – деп атап көрсетті. Дәстүрлі қоғамда ақсақалдар билігі әлеуметтік қауымды ұйымдастыру институты болып табылды. Ең бастысы қауымның демографиялық даму динамикасына сай ұрпақтар мен көзі тірі адамдар арасындағы өзара рухани байланыстың әдет-ғұрып пен салт жоралардың дәнекері қызметін атқарды. Ақсақал термині «ру басы», «ел ағасы», сөздерімен қатар қолданыла берген.Алғашында қаған лауазымын ру-тайпа көсемдері иеленгендері туралы пікірлер жеткілікті. Мәселен, А.Н.Бернштам: «qaan, qavan» термині әртүрлі контексте кездеседі, бірақ ол белгілі бір румен немесе тайпамен байланысты, – дей келе, – көсем, ру ақсақалын білдіретін термин келе-келехан лауазымын білдіретін терминге айналды, – деп пікір қорытады. Олай болса, қағандар да дәлқазіргі хан мағынасында қолданып отырғанымыздай ақсақал көсем болған. Ақсақалдар жайлаулар мен жайылымдардың қожайыны болды десе де болады. Ата балаларынан этникалық құрылымдарды жасы үлкен жоғары мәртебеге ие шаруашылық тетігін білетін ақсақалдар басқарған. Рухани қасиеттерді берік ұстанып, қастерлеп сақтаудың үлгісін көрсетуші ең бірінші адам қауымның жасы үлкен ақсақалы болды. Себебі, ол көпті көрген көреген өмірлік тәжірибесі мол данышпан ұстаз саналатын. Қазақта:«Көп жасағаннан сұрама. Көп көргеннен сұра» дейтін нақыл сөз осындайдан айтылса керек. Дәстүрлі қазақ қоғамында ақсақалдарды сыйлаудың үш түрлі әлеуметтік мәні болған: Біріншіден, ақсақал – асқан ақыл иесі, екіншіден, ақсақал – қазақ дәстүрі мен салтын сақтаушы және оның орындалуын қадағалап реттеуші, үшіншіден, ақсақал – рухтар мен ата-бабалар әлеміне жақындай түскен адам, сондықтан, ол ерекше құрметке ие. Дәстүрлі қазақ қоғамында «ру ақсақалдарының кеңесі», «тайпа ақсақалдарының кеңесі», «ақсақалдар соты» сияқты дәстүрлі билік институттарының жүйесінің болғандығы белгілі. Бұл билік жүйесінің ауыл арасындағы қарым-қатынастың, жер дауының шешімін табуда маңызы әрине жоғары. Ақсақалдардың шешімі билер сотында, әдеттік құқықта маңызды орын алды. Билердің өзі маңызды шешімді ру ақсақалдарының қатысуынсыз шешпеді. Ақсақалдар кеңесі елдің ішкі мәселесінен туындаған жағдайда өткізіліп отырған. Ру ақсақалдары шешімін таппаған мәселені өзара кеңес жасап талқылаған. Ақсақалдар ел арасындағы күрделі мәселелерді реттеп отырды, қауым мүшелерінің ақсақалдар кесіп айтқан сөзіне тоқтауы қазақи қалыптасқан сана, ғұрыптың бірі саналды. А.И.Левшин: «... егер рубасшысысыйлы немесе құрметті болса, барлығы оған ақыл-кеңес алуға келеді. Барымта немесе басқа бір жорыққа аттанар алдында одан жол, бағыт сұрай келеді. Соңғы жағдайда жылқы немесе басқа түсі ақ малды құрбандыққа шалып алып келіп, оның кеңесіне келісетіндігін айтады....»– деп жазған. Бұдан қауым мүшелерінің қандайда бірі істі ру басының келісімінсіз жасамайтындығын көреміз . ХVIIІ ғасырда ақсақалдар институты әлеуметтік қауымды яғни ата - балаларынан тұратын көшпелі қауымның тіршілігін ұйымдастыратын бірден - бір дәстүрлі әлеуметтік институт .

Ақсақалдар кеңесінің шешімінің заңды күш і болған. Ал Ибн Фальк «Ру ішінде патриархалдық-рулық тұрмыстың болуы ру старшыны – ақсақалдардың беделінің сақталуынан көрінді. Бұрын жас ұлғайған адамдарды ақсақал деп атайтын , өмірден мол тәжірибесі бар адам деп олардан ақыл - кеңес сұрайтын . Сонымен қатар ақсақал билігі – ата- баласының ішінде жүр еді. Неке мен отбасы , жақын туыс ағайын арасы , мұрагерлік пен әмеңгерлік , енші, т.б. басқа мәселелерді шешуге хақылы ». Патриархалдық – рулық тұрмыс қазақтардың қоғамдық өмірінің ұйымдастырылуында да сақталды . Ру ақсақалдарын құрметтеу күшінде болды . Ол жаны бөліскенде , көшкенде , ақырында , тіпті киіз үйге топ болып кіріп , жайғасқанда да ру ақсақалдарын құрмет тұту тәртібі сақталды . Ең құрметті орын – төр , ең үлкен рудың өкілдеріне беріледі. Ресей патша үкіметінің тұсында саяси билік Орынбор әкімшілігінің қолына шоғырландырылды . Сонымен бірге жүздерде құрылған шекаралық сотқа , расправа дейтіндерге зор өкілеттіктер берілді, бұл орайда расправалардың құрылуын 1786 жылы маусымда II Екатерина былай деп мақұлдады: «Біз расправаларды казақ халқына пайдалы деп есептейміз». Патша үкіметі ақсақалдар институтын өздерінің отаршылдық саяси мүдделерін жүзеге асыруға пайдалануды көздеген . Мәселен расправаларға Кіші жүз руларын басқару жүктелді, оларға төрелік ететіндер ру ақсақалдары және олардың жанына 2 мүше енді, олармен қатар расправаға орыстардан «депутат түрінде» сенімді адам жіберу көзделді. Сонымен бірге реформада даладан емес қазақтардың көшіп жүретін жерлеріне жақын маңайда керуен сарайлар құру және екі немесе үш қала салу ойластырылды . Игельстром Кіші жүздегі қалыптасқан дәстүрлі қоғамдық – саяси жағдайды қирата отырып , Қазақ даласын отарлық бағындыруды неғұрлым бейбіт жолдармен жүзеге асыруды тереңдете беруге тырысты . Бұл дала өңірінде наразылық туғызды . Қазақ ақсақалдары саяси жағдайлармен қоса , әлеуметтік және экономикалық жағдайларменде шырматылып тасталды . Мәселен , Орынбор және Орал казак әскерлерінің жеріне малдың жіберілгені үшін аманат алынды . Ал ең ауыры – әскери із кесулер күшейді, Игельстром әскери командалардың бастықтарын жазалау жөнінде үнемі қорқытып отырғанымен , олар реформаның ажырағысыз бөлігіне айналды . «Реформаның» мәні Кіші жүзде хан билігін жоюға әрекет жасауда болатын . Генерал - губернатордың жанынан жүздері басқарудың жаңа органы – феодал шонжарлармен патша әкімшілігінің өкілдерінен Орынборда Шекаралық сот құрылды . Әкімшілік органдар – ру ақсақалдары кіруге тиіс болған «расправалар» сотқа бағынды. Сөйтіп , патшалық өкімет орындары сол кезде дәстүрлі билік иелері шонжарларға сүйенуге үміттенді. Ең ықпалды ақсақалдарға «бас ақсақал» атағы беріліп, оларға барлық руларды қадағалап отыру міндеті жүктелді. Басқару жүйесіндегі төменгі буын ру ақсақалдары болды , оларға айлық шықты . Олар ақсақалдардың пайдасына ханның құқықтары н шектей отырып , хан билігін сақтап қалғысы келді. «Реформаны» жүргізу кезінде Игельстром Орал казак әскерінің қазақ ауылдарын шабуына тыйым салды . Қазақ малшыларына ақы сайларында Жайық және Еділ өзені арасындағы жерге көшіп бару мүмкіндігі берілді. Жайық арқылы өтуге 17 ақсақал кұқық алды , олардың басқаруында 45 мыңнан астам қожалық болды.Қазақ қоғамында XIX ғасырдың бірінші жартысында «ақсақал» деген сөздің бастапқы мән –мағынасы жоғала бастады . Енді қолында билігі бар кез келген адамды жасына қарамастан ақсақал деп атайтын болды. Мәселен , билеуші сұлтандармен аға сұлтандарда ақсақал аталған. Дәстүрлі қазақ қоғамының саяси - әлеуметтік құрылымдағ дағдарысқа түскен XIX ғасырда ақсақалдар билігі бастапқы мәнін жоғалтсада рулық қауым ортасындағы беделін сақтап қалды . Ғасырлар бойы қалыптасқан әдет - ғұрып, жол - жоба ережелерінің күші жойыла қоймаған. Сонымен қатар дәстурлі қазақ қоғамының ішкі әлеуметтік мәселелерін реттеуде ел жиындары мен халық кеңестерінің алатын орны ерекше.Мәселен,патронимиялық құрылымдардың қыс қыстауы мен жазғы жайылымдарын анықтау,көшетін мерзім,қоныстанып жайлайтын жерлер,көштің журетін жолдарының маршруты мен су көздерін белгілеу сияқты әлеуметтік мәселелер ақсақалдар кеңестерінде шешіліп отырған.Мәселен, Ә.Бөкейхан патша өкіметі тарапынан жургізілген ғылыми экспедицияларға қатысқан жазбаларында Қызылтау болысының қазақтары қысқа қонысы мен жазғы жайылымы сияқты жаңа орынға көшер уақытта көпті көрген ақсақалдарымен ақылдасып шешетінін айтады.

Дәстурлі қазақ қоғамының ақсақалдар институты да патша укіметі билегенде дағдарысға ұшырайды.Ақсақалдар институтының құндылығы жойыоғаны туралы алаш ардақтысы Ә.Бөкейхан: «Бұрын дұшпан кісі өлтірсе,өлерменді опырып бір жағын кекке,бір жағын олжаға айналдырып құн алушы еді.Бұрын жұрт ру болып кушке жалынып,амал қылып жургенде,ердің құны да рудікі еді.Ерді ру болып іздеуші еді,құнын ақсақал брып алушы еді.Құнды ру ақсақалы алатын жұрт рәсімі еді.

Ол заман өтті кетті,бұрынғы зорлық-зомбылық жоғалды.Ер руға қорғалап журген жоқ,законға қорғалап жур.Ер-ру кісісі,ру қызметкері емес,қатын-бала,ата-ана қызметкері.Енді бұрынғы құнды ру ақсақалы пайдаланатын рәсімге тук дәлел жоқ...

Кісі өлген жақ бұрынғыны бастап опырып олжа аламын деп жиылды,зор қылып құнды кеседі.кескен құн мықты болсын деп өлерменнің неше туысқанын жала жауып абақтыға салғызады.Малды өлерменнің басқа туысқаннан берсе қолынан,бермесе жолынан барымталап алады.Бұл құн деп алған мал атқа мінген ақсақал,би, болыс һәм өзге арам жеп,қаңғырғаннын қолында кетеді.Кісісі өлген,ауырлық,қайғы тускен қатын-бала,ата-анада тук пайда жоқ.Өлермен малы жоқ кедей еді,мұнда құн төлейтін мал жоқ.Мал беріп,құн төлеп куйген ағайын.Кісі өлгенге қуанып қарық болған,несие тапқан,жазатайым қаза болған жігіт ағайыны.Құн алып,құн берсе,ру қорығаннан айырады.Рудың кегін бер деп алушы еді.Енді бұл кунге құн алуда «тозған рәсім азаптан» басқа не дәлел бар?Біздің осы куні атқа мінген ақсақалымыз жігіт өлсе,әрқайсы өз басына пайда қуып,ағайын арасына,жұртқа бітпес дау шашады

**Әдебиеттер тізімі:**

1.Назарбаев Н.Ә. Тарих толқынында. – Алматы:Атамұра, 1999. –296 б.

2. Ерофеева И.В. Символы казахской государственности. – Алматы. 2001.

3. Келімбет Немат. Қариялар. Эссе. – Алматы:Атамұра, 2007.

4.Оразбаева А. Қазақ қоғамындағы билер институты: тарихи бастаулары, орны және ролі (ХVІІІ ғасыр). Тарих ғылымдарының кандидаттық диссертациясы. – Алматы, 1998

5. Исенов Ө. Дәстүрлі қазақ қоғамының ақсақалдар институты. // Қазақ тарихы. 2013.

**12-13 дәріс Қазақ қоғамындағы батырлар институты. Тархандар, старшындар билігі**

**Мақсаты:** Хандық жүйедегі дала демократиясы билеуші жанындағы батырлар, тархандар сынды әлеуметтік институттардың ел билеу ісіне қосқан үлесін қарастыру. ХIХ ғасырдың 20-60 жылдарындағы қазақ қоғамындағы старшындар институтының қалыптасуын, даму тарихын, әлеуметтік құрылымын, әкімшілік-шаруашылық қызметтерін және қоғамдық-саяси рөлін жаңа тарихи көзқарастар тұрғысынан қарастыра отырып, отаршыл жүйедегі старшындар институты қызметінің өміршен болғандығын ашып көрсету.

**Жоспар**

1. Қазақ қоғамындағы батырлар институты.
2. Қазақ қоғамындағы тархандар институты.
3. Қазақ қоғамындағы старшындар институты.

Дәстүрлі қазақ қоғамында саяси-экономикалық ролі ерекше әлеуметтік топтың бірі – батырлар болды. Бұл феноменнің пайда болуының басты себебі көшпелі дүниенің қозғалысқа түсуіне байланысты жаңа әлеуметтік топ «батырлардың» қалыптасуы болды.

«Батыр» сөзі көне түркі тілінде қалыптасқан ұғым. 1891 жылы жарық көрген энциклопедиялық сөздікте «богатырь»-түрік сөзі. Бахгатур, багадур, батур, батырь, батор-деген әртүрлі формада қолданылған және ол богатырь сөзінің ең алғаш Серницкийдің 1585 жылғы кітабында кездеседі.Зерттеушілер «батыр» сөзінің этимологиясына ерекше мән бере отырып, оның түркі халықтары арасында кеңінен тарауын VI ғасырдан бастау алып, IX-X ғғ. Волга бойындағы түрік тілдес булгарлар мен хазарлар арасында тарай бастады деп есептейді. Ал енді «батыр» сөзінің этнониміне, яғни мағынасына келетін болсақ онда зерттеушілердің басым бөлігі ортақ пікірде сияқты.Белгілі қазақ тарихын зерттеушілердің бірі М.В.Вяткин «батыр»сөзінің екі түрлі нұсқасын ұсынған болатын: бірінші нұсқасы бойынша «батыр» қара халық арасынан шыққан-батыл, жауынгер, ер жүрек адамды айтса, екінші нұсқасында «батыр» деп ерекше жауынгерлік өнер иесі - дей келе бұл сөздің түп-төркінін моңғолдың- «ba,tur», орыстың- «богатырь» сөздерінің мағынасымен төркіндес келеді деп өз ойын жалғастырады М.Вяткин «батыр» сөзінің ХУІ ғасырға дейін де адамның есіміне қосылып айтылатын титул ретінде пайдаланылып келе жатқанын, ал «бахадур», «багатур», ерекше батылдығы үшін кей жағдайда «толы батыр» яғни толық батыр деп те қолданылады және ХУ ғасырға дейін бұл титул «бек» деп аталып моңғолдың нойан, араб-парсылардың әмір лауазымдарымен мағыналас болып, ХУ-ғасырдан бастап оның би лауазымымен орайласқаны туралы тұжырым жасаған. М.В.Вяткин «батыр» сөзінің мынадай сипаттама береді: «егер ежелгі германдықтарда әскери көсем өзінің айналасына адал берілген жастарды жинаса, қазақтарда да батырлар ерекшеленіп, оның айналасына да адал берілген жігіттердің топтасатынын тілге тиек етеді.».ХХ-ғ. І-жартысындағы қазақ тарихындағы есімі ерекше аталатын тарихшы-ғалым Ермұхан Бекмаханұлы Бекмаханов еңбектерінде «батыр» -термині түріктің «багадур», «бакхатур» деген сөздерінен шыққан. Ол тіпті сонау ықылым замандардан-ақ сыртқы жаудан қорғану үшін арнайы топтардың топтасқанын айта келіп, оны әскери қолбасшы басқарғанына тоқталады. Осындай топтардың ерекше көзге түскен қаһармандарын батыр деп атаған. Батыр сөзі қазақ және түркі тілдерінде де «күресуші, күшті, батыр, ержүрек» дегенді білдіреді деп тұжырымдайды Ал «ХУ-ХУШ ғасырлардағы Қазақ хандығы тарихына қатысты материалдар» атты еңбек авторлары қазақтар өздерінің ерлігімен де, қуат-күшімен де бүкіл әлемге танылған халық дей келе, батырлықтың халық арасында ежелден бар екенін жазады. «Бахадур» тұлғасы екі мағынада: бірінші-батыр, жүректі адам, екіншісі- сол батыр адамға берілетін атақты білдіреді. Бахадур сөзі моңғол билігі тұсында феодалдық қоғамдағы әскери иреархияның титулы болған, ал «бек» сөзі ханнан кейінгі билеушінің титулы. «Батыр» -сөзі парсының баһадүр-ержүрек, батыл, батыр-әскери өнерді жақсы меңгерген, жау түсірер ерлігімен аты шыққан қаһарман адамға берілетін құрметті атақ».

Жалпы, батырлар институтының қалыптасуы, генезисі сонау ежелгі замандардан бастау алады.Түркі-моңғол халықтарының қоғамдық құрылымында ерекше рөлге ие болған батырлар алағашқы кезден әскери жауынгерлер ретінде ру-тайпа көсемдеріне немесе қағандарға бағынышты болды. Уақыт өте келе батыр титулы тіпті хандардың жеке есіміне қосылып айтылған. Оған жеке адам өз бойындағы батылдығымен, ел басына ауыр күндер келген кезде көрсеткен ерлігімен жеткен болатын. XVII-XVIII ғасырлардағы ішкі және сыртқы факторлар қазақ қоғамындағы батырлардың саяси, әлеуметтік сататусқа ие болуына қолайлы жағдай туғызды. Сондықтан ел басына күн түскен сәтте саяси басымдылық батырлар қолына өтті. Сыртқы жаудан қорғану, елдің ішкі бірлігін сақтау сияқты күрделі мәселелерде батырлардың рөлі жоғары болды. Батыр атағын ақсүйек және қарасүйек өкілдері де қоғамдық дәрежесіне қарамастан бірдей иелене алатын, әрі батырлар.XVII-XVIII ғасырлардағы сыртқы фактордың күштілігінен қоғамдық қатынастарда басымдылыққа ие болды. Сондықтан дәл осы кезеңде батырлар институтының күрделі қалыптасу процессі аяқталып, ол өзінің дәл осы кезеңдегі дәстүрлі қазақ қоғамына тән ерекшелігіне сай өзіндік функцияларын атқарды. Батырдың ел арасындағы абыройының асқақтап, беделінің өсуіне басты әсер еткен қызметінің біріне ел қорғау борышы жатады. Батырлардың келесі бір айтып өтерліктей маңызды саяси қызметтерінің қатарына азаматтық – басқару істеріне тартыла бастауларын жатқыза аламыз. Әскери өнерді кәсіп етіп, ел қорғау арқылы даңқ пен абыройға бөленген батырлар ендігі жерде жай ғана қару асынған сарбаз емес, халыққа сөзін өткізіп билік айтатын саяси тұлғаға айналады. Тіпті кейбір жағдайда хан-сұлтандардың өзі батырлармен санасып отыруға мәжбүр болған. Өйткені ханның немесе сұлтанның қоғамдағы орны оған қолдау білдірген батырлардың беделі мен санына қарай анықталды. Оның үстіне батырдың шыққан руы үлкен болып, өзі ауқатты болса осыған қатысты біздің ой-пікіріміздің барысын түсіну қиын емес. Халқымыздың «батыр болып, бай болса – ханнан несі кем» деп сөз саптауы осыған қатысты айтылса керек.

Батырлардың қоғамдық белесте танылған келесі бір қызметі – елшілік. Елші болу мемлекеттік маңызы бар өте жауапты іс. Халқымызда «елдестірмек елшіден – жауластырмақ жаушыдан» деген сөз тіркесі бекер айтылмаса керек. Қарсыласының мысын басып, елшіліктің сәтті аяқталуы үшін бұл қызметті көбіне әккі батырларға табыстайтын болған.

Бірақ, батырлар институты XIX ғасырдың екінші жартысынан бастап жойыла бастайды.

XIX ғасырдың екінші жартысынан бастап дәстүрлі қазақ қоғамына тән институттардың бірте-бірте өз рөлдерінен айрыла бастауымен, ендігі тұста олар атқарған қоғамдық-саяси қызметтің формасы мен мазмұны жаңа күштердің қолына өте бастайды. Басқаша айтқанда, XVII-XVIII ғасырлармен салыстырғанда XIX ғасырдағы қазақ қоғамына әсер еткен ішкі-сыртқы факторлар Ресей патшалығының отарлық саясатының күшеюімен жаңа мазмұнға ие болды. Ендігі тұста қазақ қоғамының рухани-мәдени, қоғамдық-саяси дамуының жолындағы күресін жаңа күштер - рухани тұлғалар бастады. Басқаша айтқанда, билер, шешендер, ақындар мен жыраулар, ишандар мен имамдар өздерінің рухани-шығармашылық, қоғамдық қызметтері арқылы қазақ қоғамының отаршылдыққа қарсы азаттық күресін жырлады. Батырлардың қоғамдағы рөлін жою – қазақ халқын рухсыздандыру, осының астарлы сясатында отарлық жатты. Міне осылайша тарих сахнасынан батырлар институты өзінің тарихи маңызын жояды.

2.Қазақ қоғамындағы саяси-потестарлық институттардың бірі – тархандар институты болып табылады. «Тархан» сөзінің шығу төркіні туралы Тоныкөктің және қаған жанында алтын таңбалы мөрді ұстаушы белгісіз тарханға қойылған «алып тамған тархан» ескерткішін атауға болады.УІ ғасырда Батыс Түрік қағанатының ордасында болған будду монахы Сюань Цзянь Жабғы қағанның жанында 200 астам тархандар бар екенін жазған Тархандар Шығыс Түркі қағанатында жоғары шенді шенеуніктер қатарына саналған. Қазақ старшындары өз заманының ерекше тұлғалары. Олар өз ар-ожданымен әкімшілік-шаруашылық қызметін жүзеге асыруда өзгешеленді. Старшындар институты жалпы түркі тілдес кеңістіктегі әлеуметтік топтың, оның ішінде билеуші топтың ішінен дараланғаны белгілі. Қазақ старшындары қоғамдағы әлеуметтік-шаруашылық істе ұрпақтар даналығы мен терең білімін меңгерген билік жүргізуші топтың бір буынын құрады. Халықтық билік жүргізу дәстүрін шебер қолдана білу, басқарушылық қасиетімен халық алдында өзін көрсете алу, халықтың тарихы мен тұрмыс-тіршілігін жетік игеру старшындардың қоғам алдыңдағы беделіне оң ықпал етті.

Қазақ қоғамында старшындар институты өте маңызды рөл атқарды. Олар қазақ билігінің негізгі ұйытқысы және байланыстырушы буыны болып табылды. Сондықтан да старшындар институты қазақ қоғамында өте ұзақ өмір сүрген институт ретінде өміршендік танытты. Старшындар институты патшалық Ресей үстемдігі тұсында қазақ қоғамының саяси-басқару институтының бір буыны. Олар қазақ қауымдарында әкімшілік, шаруашылық және реттеушілік міндеттерін жүзеге асырды. Старшындар тобының қуаты мен ықпалы едәуір дәрежеде оның мүшелерінің маусымдық көшіп-қонуды ұйымдастыру, ел ішіндегі дау-жанжалдарды шешу, қауымдардың мүдделерін өзге қауым алдында қорғай білуі сияқты жеке қадір-қасиетіне де байланысты болды.Қазақ старшындары жергілікті үстем тап өкілдерінің ішіндегі саны жағынан ең көп және қуатты әлеуметтік топтардың бірі. Олардың билігі жергілікті жердің барлық басқару буындарында кездесті және іс жүзінде отарлық жағдайдағы қазақ қауымының негізгі билігі осы старшындардың қолында шоғырланды.

Қазақ старшындары жергілікті басқару аппаратының төмеңгі сатысы болып табылатын ауылдық қауымның басшылығында тұрды. Сондықтан да старшындар сатылы билік жүйесінде – кіші әкімшілік қызметкерлер ретінде саналды. ХIХ ғасырдың 20-шы жылдарында қазақ қоғамында жүргізілген әкімшілік-саяси реформаларының нәтижесінде старшындар институтына іргелі өзгерістер енгізілді. Осы кезеңде патша өкіметі қазақтың белгілі ру ақсүйек өкілдерін өздерінің өлкедегі жүргізген отаршылдық саясатына тарту мақсатында старшындық атақты марапат түрінде көптеп таратуды қолға алды. Сөйтіп, патша өкіметі қазақ қоғамындағы старшындық атақты біртіндеп қызмет түріне ауыстырып заңдастыруды жүзеге асырды. 1822 және 1824 жылдары қабылданған ережелердің нәтижесінде дәстүрлі қазақ қоғамы арасына жаңа «ауыл старшыны» деген ресми лауазымды қызмет енгізілді. Осылайша, патша өкіметі дәстүрлі қазақ билігіндегі старшындар институты билігінің қуаттылығын байқап оның билігін шектемей қайта жаңа тәсілмен жалғастыруды нысанаға алып, қызметтік міндеттерін күрделендірді.

Жергілікті билік жүйесіндегі старшындық атақ пен қызмет өте беделді, қадірлі болса, ал қауымдағы биліктері бекем және пәрменді болды. «Старшын сөзі революциядан бұрыңғы белгілі бір руға тән істі басқаратын сайланып қойылған адам». Бұл анықтама старшын деген ұғымның дәстүрлі қазақ қоғамында белгілі бір маңызды рөл атқарғандығы туралы хабар берсе керек. Отандық тарихтың революцияға дейінгі тарихнамасында бұл басқару институтына қатысты бірнеше нақты хатталған көзқарастар мен пікірлер бар.

Старшын ұғымы қазақтың сөзі емес және қазақтың топырағынан жаралмаған, орыс тілінен енген сөз. Бұл ұғымды патша шенеуніктері қазақ жеріне алғаш келгеннен бастап қолдана бастады. Академик С.З. Зиманов: «старшын сөзі алғаш рет орыс шенеуніктерімен енгізілген» деп жазады. Кейінірек мұндай тұжырымды М. Бижанов қайталайды. Осыдан кейін ХVIII ғасырға қатысты қазақ халқының тарихи әдебиеттерінде старшын ұғымы кездесе бастайды. Кеңес дәуірінде старшындар туралы алғаш сөз қозғағандардың қатарынан тарихшы М.П. Вяткинді атауға болады. Ол 1947 жылы жарық көрген «Батыр Сырым» деген көлемді зерттеуінде старшын ұғымының көшпелі қазақ қоғамында пайда болуына қысқаша болса да мағыналы түсінік беріп, қоғамдағы әлеуметтік-саяси рөліне де кең түрде тоқталады. М.П. Вяткин: «қарашылардың арасынан ру ақсүйектері бөлінеді. Ол орыс тілді деректерде тура старшын термині секілді рубасшылар тәрізді көрсетіледі, олар ру ақсүйектерінің ерекшеленген тобына жатпауы да мүмкін» деп санайды.

Патша үкіметі старшын атағы мен қызметін қазақ қоғамына енгізудің алғашқы тәжірибесін барон О.А. Игельстром реформасы арқылы бастаған еді. Содан бастап старшын ұғымы қазақтың дәстүрлі басқару жүйесіне ешқандай кедергісіз тарала берді. Әсіресе, «старшын атағымен» марапаттауды Сібір корпусінің командирі генерал лейтенант Глазенаппен белсенді түрде жүргізілді. Бұл шараны Омбы облысының басшылығына келген С.Б. Броневский және одан екі жылдан кейін келген В.И. Де Сент Лоран қайта жалғастырды.

1822 және 1824 жж. ережелер қырда сайлау жүйесін тұңғыш рет енгізді. 1822 жылғы ережеде старшын қызметіне үміткерлерді сайлау тәртібі арнайы баптар арқылы берілген. Осы ереженің «сайлау тәртібі» деген бөлімнің бес (25, 26, 27, 28, 29 баптар) тармағы үміткерлердің старшын қызметіне сайлану тәртібіне арналған. Онда былай деп жазылды: «ауылды басқару үшін старшындар қазақтардың өздерімен сайланады және осы атақты округтік приказ бекітеді»; «старшындарды сайлау әрбір үш жыл сайын өткізіледі, бір адам қатарынан бірнеше мәрте сайлана алады»; «старшындарды сайлауда сұлтандар қатыспайды, бірақ сайланған адамды округтік приказға ұсыну кезінде өзінің пікірін айтуға мүмкіндігі болды; «округтік приказ сайлауды өткізуін тоқтатпайды, бірақ ол сайлауда келіспеген жағдайда облыстық бастыққа ұсына алады; «старшындарды сайлау ауылды жерде ауызша өткізілетін, көпшілік дауыс барлығын шешетін». Жоғарыдағы ауыл старшындарын сайлау тәртібіне қатысты барлық баптардағы көрсеткіш демократиялық жолмен өтетіндігін байқатты.

Ауылдағы сайлау алдыңдағы күрес аға сұлтан және болыс басшысын сайлауға қарағанда тыныш өтті. Ауыл старшыны қызметіне сайланатын үміткерлердің саны аса көп болмайтын, сондықтан да ауылдағы сайлау тыныш күйінде өткізілді. Сайлауға қатысқан әрбір адам бір дауысқа ие болатын. Егер осы қызметке ұсынылған үміткерлердің біреуіне көп дауыс берілген болса, онда ол старшын болып сайланды. Көп дауыспен сайлауда жеңіп шыққан үміткердің аты-жөні сол жерде жарияланып, оның қорытындысы «үкім» арқылы шығарылды. Старшын қызметіне сайланған үміткердің «сайлау үкімі» ауыл қауымымен шығарылғаннан кейін, ол қағазды жедел түрде сол ауыл қарайтын болыс басшысы арқылы округтік приказға бекіту үшін ұсынылды. Округтік приказға жаңа сайланған старшынды бекіту үшін ұсынылған сайлаудың үкімі сол жерде қарастырылатын болды. Сондай бір үкімнің нұсқасын толық түрінде келтіріп өтсек: «біз төменде мөрлерімізбен таңбаларымызды баса отырып Тауке Басентейін болысына қарайтын қазақтардың өз араларындағы істі шешетін старшындары болмағандықтан, олардың ұсынысын қабылдап жалпы дауыспен біз Мырзабай Малиевті сайладық. Өйткені ол жақсы мінезімен және тәртібімен, сонымен қатар патшалық Ресей үкіметіне деген сенімділігімен әрқашанда пайдасын көрсете алады. Сондықтан да аталған болыстыққа қарайтын ауыл адамдары сайлаудың қорытындысына толық келісе отырып осы үкімді шығарды». Бұл көрсетілген үкімнің қорытындысын шығарған кезде 7-старшын мөрлерін басып, 5-құрметті қазақ таңбаларын қойып заңдастырған еді.

Патша әкімшілігінің толық сұрыптауынан сүрінбей өткен үміткерлер старшын қызметіне сайланып және округтік приказдан заңды негіздегі жарлық қағазын алып бекітіледі. Старшын қызметіне негізінен сотқа және айыпқа тартылмаған, кәмелет жасқа толған және өткен өмірінде заң бұзушылыққа ілінбеген саяси сенімді адамдар өтті. Осы қойылған талаптарға толық жауап беретін үміткерлер ешқандай кедергісіз старшын қызметіне тағайындалып, өкімет тарапынан қолдауға ие болды. Старшын қызметіне бекітілген адамдар мына құжаттармен қамтамассыз етілді: императорлық жарлық, яғни старшын қызметіне бекітілгендігі туралы құжат; старшындық куәлік; старшындық грамота; старшындық қағаз; старшындық мөр. Аталған старшындық құжаттардың барлығы старшындардың осы қызметті атқаратындығын айғақтайтын еді.

Округтік приказ әкімшілік ауылдың басшылығына–старшындарды бекіткен соң, оған міндетті түрде «старшындық қағазды» беретін болды. Жаңа сайланып үкіметпен заңды тұрғыда бекітілген старшын старшындық қағазбен қатар атаулы қызметтік мөрмен де қамтамассыз етілді. Старшындар үшін атаулы мөр қызмет бабымен орындалатын әртүрлі деңгейдегі құжаттарды заңдастыру үшін өте қажет болды. Старшын қызметіне сайланған әрбір старшын өзінің тікелей атақаратын қызметтік міндеттерімен танысып, оны бұлжытпай орындап отыруға міндетті болды. Егер де старшын өзіне жүктелген міндеттерін орындауда салғырттық немесе орындамау секілді жаман ниеттерін көрсетсе онда оған ескерту беріліп, көп ұзатпай ол адамды қызметінен босатып жіберетін еді. Бұл патша үкіметінің қызметке сайланатын үміткерлерге және қызметтегі старшындарға қойған қатаң тәртібі болды. ХIХ ғасырдың 30 жылдарынан бастап патша әкімшілігі жаңа сайланған старшындардың қасына оның іс қағаздарын жүргізетін арнайы хатшыларды тағайындады. Қазақ қоғамындағы старшын қызметіне үміткерлер үш түрлі жолмен келді: марапаттау, сайлау және мұрагерлік.

Старшын қызметіне дәмегөй үміткерлердің өздері әртүрлі әлеуметтік ортадан шықты. Олардың бір бөлігі бай-ауқатты болса, екіншілері орташа деңгейде, ал үшіншілерінің экономикалық жағдайы мүлде төмен болды..

**«Қазақ қоғамының басқару жүйесіндегі старшындар институтының әкімшілік-шаруашылық қызметі»** Патша үкіметі қазақ жерінде мемлекеттік-әкімшілік басқару жүйесін құру нәтижесінде Қазақстанның көшпелі халқына салық салу мүмкін болды. Алғашында үш жақты «ведомствалық» басқару жүйесіне сәйкес қазақ халқына үш түрлі формада салық салу жүргізілді. Ұлы және Орта жүз қазақтары «ясак» деп аталатын салық түрін төледі. Ол бойынша жас малды санағанда екі жүз жылқыдан бір жылқы, жүз елу сиырдан бір сиыр және жүз елу қойдан бір қой алынды. Орынбор ведомствасына қарайтын Кіші жүз қазақтары патша үкіметіне түтін салығын төледі, түтін салығы бойынша әрбір шанырақтан 1 рубль 50 тиын жиналды. Ішкі Бөкей ордасының қазақтары болса, патша үкіметіне ешқандай салық төлемеді, қайта олар Жәңгір ханның орнатқан «зекет және соғым» деп аталатын хан салықтарын төлеп отырды. Зекет-ханның абыройы мен басқаруға жұмсалған шығындарды өтеу үшін жиналатын салықтың түрі, зекет бойынша жылқы мен түйеден 1 рубль, сиырдан 50 тиын, қой мен ешкіден 15 тиын жиналды. Соғым–ханның тума-туыстары және ордаға келетін қонақтарын азықтандыру үшін мал түрінен жиналатын салықтың түрі, соғымға жергілікті халық-жақсы жылқы немесе 5 қой немесе 40 руб ақша төледі. Кейіннен соғым–15 түтіннен (соның ішінде 10-түтін бай және 5 түтін кедей) бір соғым жиналды. Қазақстанның әр аймағына патша өкіметімен енгізілген салықтардың барлығын старшындар жинады. Сондықтан да олар салық төлеуден босатылды. Мысалы Орта жүз жеріндегі ауыл старшындары өздерінің қызметтерінің мерзімі аяқталғанша ясак салығынан 200 жылқы, 100 сиыр және 100 қойға дейін босатылды. Жергілікті старшындар қоластындағы ауылдан салықты жылына бір рет жаз мезгілінде жинайтын болған.

Ішкі орданың жарлық старшындар болса, өздеріне қарасты бөлім мен бөлімшеден зекет пен соғымды хан ордасында жәрмеңке ашылған кезде жинайтын еді. Ішкі ордада жәрменкелер екі мезгілде өткізілді. Бірінші көктемгі жәрмеңке 15 сәуірден 15 мамыр аралығында болса, екіншісі күзгі жәрмеңке ол 15 қыркүйектен 15 қазан аралығында өткізілді. Зекет салығы көктем мезгілінде қазақтардың қыстаудан көшкен кезінде жиналатын болған, ал соғымды күз мезгілінде қыстауға көшер алдында малдың жайлаудан көшіп толық семірген кезінде жиналатын. Жәрмеңке ашылатын кезде хан барлық старшындарға хабарландыру хатын тарататын, ол хатта хан старшындарға қоластындағы халыққа жәрмеңкенің ашылғаны туралы хабарлауын және оларды хан ордасында ашылған жәрмеңкеге жинап әкелуі туралы жазатын. Зекет пен соғымға жақсы деген қойлар, сиырлар және жылқылар алынатын. Іріктеу старшындардың өздерімен жүргізілді, егер старшындар зекет пен соғымды уақытысында және ойдағыдай жинап тапсырса, онда олар ханнан лайықты алғысын алатын. Хан старшындардың зекет пен соғымды жинаудағы еңбегі үшін жалақы ретінде төлемақы тағайындап отырды. Мысалы старшын Қылыш Майқыұлына Жәңгір хан жыл сайын жинап өткізген салығы үшін 100 руб күміс ақшаны сыйлық ретінде алып отыруына рұсат берген.

Салық жинау кезінде жергілікті халық мемлекеттік салықты жинауға келген старшындарға қарсылық көрсетіп өз ауылдарынан қуып, тіпті соққыға алатын кездері де болды. Егер жергілікті халық белгіленген мемлекеттік салықты төлеуде қарсылық көрсететін болса, онда ол жерлерге жазалау отрядтары жіберілді, салық төлеуге қарсылық көрсетушілерді қамауға алып, одан кейін олардың мал–мүліктері күшпен тартып алынды.

Жергілікті старшындар қазынадан тұрақты жалақы алмады. Егер старшын өзіне жүктелген міндеттерін ынта-ықыласымен орындайтын болса, онда патша әкімшілігі оларды түрлі деңгейдегі сыйлықтармен марапаттады. Старшындар өздерінің ауылдарымен белгіленген жерлерде көшіп жүрді және оны бұзбай тұрақты пайдаланып жүруге тырысты. Әрбір әкімшілік бірліктің басшылығына ережеде көрсетілген (округті-аға сұлтан, болысты-болыс басшысы, ауылды-старшын) қызмет иелері заңмен анықталып, олардың әрқайсының атқаратын қызметтік міндеттері белгіленді. Негізінен, аталған әрбір әкімшілік басқарманың басшылығында тұрған лауазымды қызмет иелерінің әлеуметтік мәртебелері әртүрлі болғанымен, олардың атқаратын міндеттері бірдей болды. Ол жөнінде профессор Б.С. Сүлейменов былай деп жазады: «Аппараттың барлық буындары, әскери-саяси және полицейлік функциямен бөлінген жоғары отаршыл әкімшілікпен қатаң бақыланды». 1822 жылғы қабылданған ереженің 114-ші тармағында ауыл старшындары өзіне қарасты ауылда тыныштық пен тәртіпті сақтауға» міндетті делінген. Демек, осы баптан біз ауыл старшындарына қоластындағы халықты қадағалап отыру міндеті жүктелгенін білдік. Тарихшы М.П. Вяткиннің сөзімен айтсақ: «аға сұлтан және болыс сұлтандары, сондай-ақ ауыл старшындары полицейлік, әкімшілік биліктің өкілдері болып табылды». Әкімшілік ауылдың басқармасы полицейлік-қадағалау органы ретінде қызмет етті. Сөзіміз дәлелді болу үшін мұрағат қорларындағы деректерге жүгінсек. Мысалы, 1859 жылы Ішкі орданы басқарып отырған Уақытша кеңес Төленгіт руының Таңсұрқұл бөліміне Төлебай Доспантаевты старшын қызметіне бекіткеннен кейін, төмендегідей қызметтік міндеттерімен таныстырды: «Уақытша кеңес сізге шұғыл түрде осы қызметті орындауға кірісіп қоластыңыздағы халықтың тыныштығы мен тәртібін қадағалап отыруды және дауласушыларды табыстыруды, аса маңызды дегендерді рубасшыларға хабарлап отыруды, осы берілген міндеттерді сіз бұлжытпай орындауыңыз керек»-делінген.Жергілікті старшындар ұрлыққа қатысы бар адамдарды тергеу кезінде оның кінәлі екенін айқындаса, қылмысына қарай жазасын тағайындады, әрбір жасалған қылмыстың өз жазасы белгіленді. Старшындар қоластындағы жұрттың тыныштығымен тәртібінің сақталуын қамтамассыз етуі үшін жазаның әр түрін қолданып отырды, кейбір қылмыскерлердің жазасын дүре соғу арқылы орындаса, ал басқа ауыр қылмыс жасағандар бірден жақын маңдағы бекіністің ішіндегі түрмелерге жіберілді.Ауыл старшындары құзырындағы ауылдарында ұрлықты түпкілікті жою мақсатында тиімді шараларды қолданып, оның жүзеге асуын қадағалады. Мысалы, старшын С. Байқадамов өзінің ауылындағы ұрлықты тоқтату үшін мынандай түзету шараларын енгізді. Осы шара бойынша ұрлықпен айналысатын адамдар ауылдағы құрметті ақсақалдардың кепіліне толық түзелгенше берілді, егер де осы келісім бұзылса, онда екі жақта жазаланды. №8-ші старшындықтың старшыны С. Байқадамов өзіне қарасты ауылында жүргізілген түзету шаралары туралы Уақытша кеңеске былай деп хабарлайды: «Торғын бөлігінің көмекшісі Атаниязов біздің ауылға келіп, мен арқылы ауыл ақсақалдарын жинады, сосын олар бірауыздан ұрлықпен айналысқан 16 адамның үкімін шығарды, ол бойынша олардың әрбірін екі сенімді ауыл ақсақалдарына бекітілген жазылыммен кепілге алынады, егер бұл жазылымды бұзса онда ұрыларды және кепілге алушылар жазаға тартылады. Ұрыларды 80 соққыға, ал кепілге алушыны 30 соққыға алады».

**«Старшындардың қоғамдық-саяси қызметі»**

1820 жылдан бастап патша өкіметі Орта жүз жерінде жаңа әкімшілік басқару жүйесін енгізуді жоспарлады. Аталған жоспарды жүзеге асыру үшін ауылдарға шекаралық әкімшіліктен шенеуніктер бірінен соң бірі келе бастады, олар жергілікті халыққа жаңа жүйені қабылдау қажеттілігін ұғындыру мақсатында үгіттеу жұмыстарын жүргізді. Бірақ, патша үкіметі жергілікті билік өкілдерінің пікірімен санаспай, бұл реформаны енгізуде қиындықтар болатынын жақсы түсінген еді, сондықтан да патша үкіметі қоғамдағы ықпалды және беделді сұлтандар, билер және старшындардың көмегіне сүйенуге мәжбүр болды, ең алдымен оларды өздерінің жағына жақындатып алу үшін түрлі сыйлықтармен марапаттады, осындай тәсілді пайдалану арқылы үкімет өз дегеніне жете алатынына әбден сенімді болды. Бірақ жергілікті билік өкілдерінің барлығы дерлік бұл жаңа жүйенің құрылуына келісімдерін бермеді, сондықтан да округітерді құрудың алғашқы кезеңінде аздап қиындықтар болды. Дегенмен кейбір сұлтандар, старшындар, билер ордада жаңа басқару құрылымдарын құруға келісімдерін берді, соның арқасында өлкеде округтер бірінен соң бірі ашыла бастады.

Жергілікті ру билеушілер жаңа құрылымды қабылдауға ерікті түрде тілектерін білдірді және бұған әртүрлі жағдайлардың мән-жәйі әсер еткен еді. Біріншіден, өзара тартыс пен барымтадан құтылуға ұмтылу, екіншіден жергілікті ру билеушілердің белгілі бір бөлігі патша үкіметіне сүйене отырып, ордадағы билікті өз қолдарына шоғырландыру болды. Осындай мақсатпен кейбір сұлтандар, старшындар және билер патшаның өлкедегі саяси іс-шараларына қатысуға ниеттерін білдірді.

Қазақ старшындары патшаның әскери жорықтарын жарақтандыруына ат салысуымен қатар, патша әскерлері сапында болып шайқастарға қатысты. Жергілікті старшындар патша әскерлері сапында осы аймақта басталған жорықтың әуелгі кезеңінен бастап көршілес елдердің жорықтарына дейін қатысты. Аймақтағы әскери барлау жұмыстарына старшындар ерекше ат салысты. Әсіресе, олар қажетті және пайдалы мәліметтерді жинаумен айналысып, жолнұсқаушы қызметін де атқарды. Мысалы, Сырдария алқабында болып жатқан ахуал туралы мәліметтерді жеткізгені үшін 1853 жылы наурызда Шекті руы Тілеу бөлімінің старшыны Күзенбай Ескенин Орынбор және Самар генерал губернаторының рұқсатымен 50 руб және мәуіт шапанмен марапатталды.

Әскери барлау жұмыстары аяқталғаннан кейін, тиісті мәліметтермен қамтамассыз етілген әскерлер жорыққа шығуға жарақтандырылды.

ХIХ ғасырдың 20-60 жылдар аралығында қазақ жеріндегі патша өкіметінің отаршылдық саясатына қарсы бағытталған бірнеше ірі көтерілістер болды. Атап айтсақ: сұлтан Кенесары Қасымұлы, Кіші жүздің Жетіру руының Табын елінің бас старшыны Жоламан Тіленшіұлы, Беріш руы Жайық бөлімінің жарлық старшындары Исатай Тайманұлы мен Махамбет Өтемісұлы, Шекті руы Қабақ елінің старшыны Есет Көтібарұлы, кішкене Шекті руының старшыны Жанқожа Нұрмұхамедұлы. Бұл көтерілістердің барлығына дерлік старшындар белсене қатысты, сондай-ақ олар осы көтерілістерге жетекшілік етті.

Х ғасырдың басындағы оғыздарда тархандар ордада қызмет жасайтын ірі, сыйлы лауазым иелері болса, ХІІ ғ. Дешті-Қыпшақта олар ақсүйектер санатына кірген. М.қашқари еңбектерінде тархан- жекелеген өлкенің билеушісі «бек» (Арғуша) мағынасында беріледі. Моңғол империясында тархандар ханнан кейінгі құрметке ие болған. Одан ешқандай алым-салық алынбады және ол ханға кіргісі келсе есіктен оны ешкім тексермеді. Тархан кінәлі іс жасаса тоғызға шейін кінәсі кешірілген, бұл артықшылық оның тоғыз ұрпағына дейін сақталған. Алтын Ордада тархандық институт кең құшақ жаяды тархандық хан тарапынан берілетін арнайы жарлық грамотасы арқылы бекітіліп, алым-салықтан босатылды. Белгілі-бір жерге меншік ететін құқыққа ие болды. Алтын Ордада мұсылмандық дінді таратуда ерекше көзге түскен дін басыларына тархандық грамота берген. Салықтан босатылған елді-мекеннің үлкен сауда орталығына айналуына тархандық жеіңлдіктің әсері болғаны сөзсіз. Дегемен Шыңғыс мемлекетінде тархандық институттың нашар дамығандығында йта кетуіміз керек. Тархандық грамота әмір Темірдің мемлекеті, Моғолстан, Ақ Орда және Шайбан Әбілқайыр хандығында да болды. Ортағасырлық тархандардың әлеуметтік-саяси жағдайдағы дәрежелері ханнан кейінгі орында болды. Егер хан биліктен кетсе басқа хан келгенде тархандық грамоталар қайта рәсімделіп отырған. Ол тікелей хан қалауына байланысты болған. ХУІІ-ХУІІІ ғғ. күш-қуаты артқан ресей патшалық империялық отарлау саясаты қазақ хандығындағы қалыптасқан дәстүрлі билік жүйесін ыдыратуға көне тархандар институтын пайдаланды. Осы кезеңдегі Қазақ қоғамындағы тархан атағының би және сұлтан атағынан айырмашылығы тархандық атақ сый грамотасы арқылы ресей патша үкісеті тарапынан берілді. Патша үкіметі қазақ қоғамына өздерінің саяси ықпалдарын жүргізу мақсатында ел ішіндегі атақты, елге беделді деген ру басыларына тархан атағын беріп отырған. Қазақ қоғамындағы тархандар институтының пайда болуы алғашқы тархандар Арғын Жәнібек Қошқарұлы ( 1742 жылы 27 қыркүйекте кейбір деректерде 1743 жылы 11 шілдеде) мен Тама Есет Көкіұлынан басталады. Бұл жерде патша үкіметі екеуінің де қазақ қоғамындағы беделінің терең екендігін білген. Дегенмен олар ерекше пәрмендігі бар құқыққа ие болмады тек алым-салықтан босатылды. ХУІІІ ғасырдың аяғында патша үкіметі қазақ билігінің ішкі билігіне еніп алды. Кіші жүз хандарын хандық билікке ресей патшас өзі бекіте бастады. Патша үкіметі қазақ тархан старшындарына жалование беруге және астық беруге үкім шыарып, жыл сайынғы ақшалай берілетін қаражат пен астық мөлшерінБасқаушы Сенат бұйрығымен бекіттірп заңдастырды. Тархандар билігін қолдау арқылы қазақ қоғамындағы отаншыл елжанды тұлғалалардан тұратын батырлар институтын тарханда институтына айналдыруға күш салды.дегенмен тархандар институты жойылуға мәжбүр болды. Оған төмендегідей бірнеше себеп болды:

1. Қазақ тархандары ұлтжанды, оташыл қызметтерімен танылған тұлғалар болатын. Ал ол патша үкәметіне қажет емес еді.

2.тархандардың отаршылдыққа қарсы қлт-азаттық күрестерді қйымдастырумен және көтеріліске басшылық жасаудағы қызметтерімен көзге түсулері де патша үкіметіне ұнамады.

3. тархандар иснтитутының орнына ауыл старшындары институтын енгізу арқылы тархандар институтын түпкілікті жоюды ойластырған.

4. 1867-1868 жж. Әкімшілік реформаларға сәйкес тархандар иелігіндегі жерлер мемлекет меншігі деп жарияланды. Ендігі жерде сұлтандар институты пайда болды.Тархандар өтпелі кезеңде ортағасырлық қазақ институтын жаңғырту арқылыпатша үкіметі өзінің жымысқы саясатын іске асырды.Тархан атағын беру арқылы жергілікті жерлерде өздерінің сенімді тіректерін орнатты. Дегенмен қазақ тархандары олардың шенеуніктеріне айналмады.

3. Старшындар институтының толық саяси-қоғамдық институт ретінде пайда болуы ХІХ ғ. 20-жылдары қазақ жерінде жүргізілген әкімшілік-саяси реформалардан бастау алып, Қазақстанның барлық жерін қамтыған 1838 ж. уақытша реформаға дейінгі уақытта толыққанды қалыптасып үлгерген еді. Ол 1917 жылы патша өкіметі құлағанша өмір сүрді.патша үкіметі үшін жергілікті әкімшілік орындарында болашақта саяси тірек ретінде қстайтын лауазымды қызмт керек болды. Сондықтанда старшын қызметін бастапқыда орданың ықпалды адамдарына кең түрде таратқан болатын. Әкімшілік-саяси реформалардың нәтижесінде старшын қызметі енді билік институты ретінде бекітілді. ХІ ғ. 20-жылдарынан бастап ол лауазымды қызмет ретінде Қазақстанның барлық амағына енгізілді. 1822 ж. әкімшілік-саяси реформасының нәтижесінде старшын қызметі әкімшілік ауылды басқару үшін енгізіліп, ауыл старшыны деген атпен анықталды, Ұлы Жүз жеріндегі старшындар қызметі дәл Орта жүз жеріндегі старшындар секілді аталды. Ал кіші жүз старшындары дистанция және ауыл бастығы болып сайланғандарға берілді. Бірақ қазақстанның бұл аймағында старшын қызметін би лауазымы бар ордалықтар атқарды. Хан билігі сақталған Ішкі бөкей Ордасында старшын қызметі ру бөлімі мен бөлімшелерді басқару үшін енгізіліп – жарлық старшыны деген атаумен қолданылды. Жергілікті ықпады адамдар старшын қызметіне енді. Олар ережеде көрсетілген баптарға сәйкес сайлау арқылы сайланатын болды. Старшын қызметіне үміткерлер жергілікті патша әкімшілігінің қатаң тексеруімен ғана өткендер келетін еді. Жергілікті старшындар қол астындағы халықты басқаруда мынандай міндеттерді орындау жүктелді: әкімшілік, сот, полиция және шаруашылық. Яғни олар атқарушы міндетін атқарды. Сот міндетін атқаруда тек маңызды емес қылмыстарды шешуге ғана өкілеттілік берілді. Ауыр қылмыстарды отаршыл үкімет өздері шешетін болған. Жергілікті старшындар қылмыс жасағандарды отарлаушы әкімшілік орнына өткізу сияқты полиция қызметін атқарды. Бұл міндетін абыройлы атқарған ауыл старшышыны міндетті түрде патша үкіметі тарапынан марапатталды. Патшалық Ресейдің өлкедегі отаршылықсаясаты тереңдеген сайын старшындар атқаратын міндетте күрделене түсті. Шаруашылық міндеттеріне старшындар қол астындағы халықтың көшіп-қону бағыттарын белгілеу, жермен қамтамасыз ету, жерді пайдалануды реттеп отыру және алым-салық жинау секілді істерді орындады. Старшындар салықтан босатылды. Орыс патшалығы жергілігіті жердегі хадық билікті жоюда осылайша сұлтандармен жақындасуды көздеді. Дегенмен старшындардың барлыңы бірдей патша үкіметінің қармағына түсті деуге болмайды. Олардың бірқатары аңыз рулық идеяны ұстанушылар болды. Олар бұрынңы жеке биліктерін сақтауға тырысты. Бірақ патшаның отаршылдық реформалары қазақ жеріне енгзілген кезде барлық жергілікті билік органдар патшаның жергілікті әкімшілігіне айналды. Ал онда қызмет ететін старшындар патша үкіметінің шенеуніктері деп саналды. Олар енді мемлкеттік қызметтедеп саналды. Жергілікті старшындар ендігі таңда патша үкіметінің жарлығын орындайтын қарапайым қызметкерлерге айналды. Тәптә олар орыс өкіметінің отаршылыдық саясатына қарсы бас көтерулерді басуға ат салысты. Осылайша патша өкіметі жергілікті басқаруды өзінің сенімді тірегіне айналдыра білді. Отарлық саясат күшейген сайын, халықтың жағдайы да ауырлай түсті.Бұған қарсы көтерілген старшындар қатарында Кіші жүз жерінде болған старшын Жоламан Тіленшіқлы, есет көтібарұлы,, Ішкі Ордадағы И.тайманұлы мен махабет Өтемісұлы бастаған көтерілістерді атап айтуға болады. Бұл көтерілістерге старшындардың белгілі-бір тобықатысты. Олар жергілікті жердегі хан және оныі жасақтары тарапынан жасалған қиянатқа қарсы күрескен болатын.

**Әдебиеттер тізімі:**

1.Исенов Ө.И. Қазақ қоғамындағы тархандар институты тарихы (ХУІІ-ХІХ ғғ.). т.ғ.к. дәрежесін алу үшін дайындалған кандидаттың диссертация қолжазбасы. А., 2005.

2. Рахымқұлов Д. Е. «Қазақстандағы старшындар институты тарихы» (ХІХ ғ. 20-60 жж.). т.ғ.к. дәрежесін алу үшін дайындалған кандидаттың диссертация қолжазбасы. А.,2009

3. Дауытбекова М.Қ. Қазақ қоғамындағы батырлар институты. А., 2014.

4.Жампейсова Ж.М. Функционирование традиционных властных институтов казахов в колониальной системе Российской империи: Авторреф. дис. ...канд. ист. наук.-Алматы, 2004.

5. История Казахстана в русских источниках ХVІ-ХХ веков. Первые историко-этнографические описание казахских земель первая половина XIХ в. / Состовитель, моментарии И.В. Ерофеевой, Б.Т. Жанаева. – Алматы, 2007

6.Галиев В.З. Караванные тропы (из истории общественной жизни Казахстана ХVIII – ХIХ). Алматы: Атамұра, - 1994. - 128 с.

7. Абдиров М.Ж. Завоевание Казахстана царской Россией и борьба казахского народа за независемость. – Астана: Елорда, - 2000. – 302 с.

8.Мажитов С.Ф. Проблемы истории, теории и историграфии народно – освободительного движения ХVIII – начало ХХ вв. в Казахстане. Алматы: Мектеп, - 2007. – 350 с.

**14 дәріс. Кіші және Орта жүздегі хандық биліктің жойылуы**

**Мақсаты:** Ресей империясының құрамына қазақ жүздерінің кіруінің дәстүрлі билік институттарына тигізген зардаптарын қарастыру. XVIIIғ.аяғындағы хандық биліктің әлсіреу себептерін талдау.

**Жоспар**

# «Сібір қазақтары туралы жарғы» отарлаудың басты құжаты

1. «Орынбор қырғыздары туралы ереже». Кіші жүз бен Орта жүздегі хандық биліктің жойылуы

XIX ғасырдың 20–шы жылдарында патша өкіметі қазақ қоғамындағы ескі патриархалдың басқару жүйесін жоюға бағытталған өзінің саясатында айтарлықтай жетістіктерге қол жеткізгеннен кейін хандық билікті , рулық жиналыстарды толықтай жоюға кірісе отырып , басқарудың жаңа формасын құра бастады . Дәлірек айтсақ осы кезеңнен бастап патшалық Ресей саясатының қазақ жеріндегі жаңа кезеңі басталды . Өйткені XIX ғасырдың екінші онжылдығында Орта жүз және кіші жүз жерлерінде басқару реформасының жүргізілуіне өте қолайлы жағдай қалыптасқан еді . Дәл осы уақытта қазақ жүздерінің ханы қайтыс болды . Осы жағдайды пайдалана білген патша өкіметі қазақ жеріндегі хандық билікті толықтай жою үшін , жаңа басқару реформасын жүргізе бастады .

1822ж– 1824жылдары қабылданған « Сібір және Орынбор қырғыздары туралы Жарғысының » мәнін ашып көрсету. Кіші жүз және Орта жүз қазақтарын басқарудың әкімшілік жаңа жүйесінің мәнін ашу ;

* 1822ж– 1824жылдары қабылданған « Сібір және Орынбор қырғыздары туралы Жарғысының » мазмұны мен іске асырылуының тарихи маңызын зерттеу ;
* Хандық билікпен сот жүйесіндегі өзгерістеріне назар аудару ;

Бұл жарғы бүкіл Орта жүзбен Кіші жүздерді түгел қамтыды.Ереженің басты қозғаушы күші қазақтың шұрайлы суы мол жерлерін отарлау еді. Сонымен қатар негізгі міндеті жұмыстың ішіндегі Жарғылардың негізгі тараулары мен пунктерінің мәнін ашып оларға сәйкестік беру.

Осылайша 1822 жылы орыстың ірі заңгері әрі мемлекет қайраткері , Сібір генерал–губернаторы М.М. Сперанский мен Орынбор генерал- губернаторы Г.К.Эссенмен бірге жарғыны дайындауға кіріскен болатын . Бұл қазақтарды басқарудағы ең маңызды заңдардың бірі болып саналады . Патшалық Ресей саясаты тұтас хандықты бөлшектеп басқаруға бағытталды .

Жарғының басты мақсаты:

* Қазақстанның солтүстік-шығыс өңірінде әкімшілік , сот , саяси басқаруды өзгерту ;
* Рулық–феодалдық тәртіптерді әлсірету ;
* Орта жүздегі хандық билікті жою;
* Кіші жүздегі хандық билікті жою.

Осылайша халықты орыстандырып , рухани тұрғыда мешеу ету көзделіп , елдің байлығын тонап–талау болатын . Мұндай арам–пиғылды әрекеттері « Жарғыда» баяндалмайды . Ол негізінен « Жарғы » елге игілік әкелетін етіп көрсетіледі . Бұл қазақтардың « Жарғыны» қабылдаттыру үшін ойластырылған « Қулық саясатының» бірі болатын . Жарғыда патша өкіметі « Қазақ халқының қамын ойлайтын қамқоршы»ретінде көрінеді .

Патшаның басқарудағы жаңа жүйесі–өлкеде отарлау режимін орнықтырды . Нәтижесінде қазақ халқы еркіндігінен айырылды . Ата-бабалардан мұра болған жерлерін күшпен тартып алып , әскери бекіністер салына бастады .1824ж–Қарқаралы , Көкшетау , 1825ж–Құсмұрын , 1826ж–Баянауыл , 1831ж–Аягөз , 1832 ж Ақмола округтері құрылды .

Ресей империясы отарлық саясатты іске асыру , стратегиялық маңызы бар бағдарламаларды іске орындау үшін арнайы экспедицияларды құрды . Патша өкіметі жасақтаған И . К.Кириллов , В.Н. Татищев , В.А.Урусов , И.И.Неплюев сынды орыс шенеуліктерібасқарған экспедициялар қазақтар туралы өздеріне тиімді мәліметтерді жинақтап , жаулап алудың жолдарын іздестірді . 1822 жылығы « Сібір қырғыздары туралы Жарғы» бойынша Орта жүзде , 1824 жылғы « Орынбор қырғыздарын басқару туралы Жарғы » бойынша Кіші жүзде билік жойылды . патша өкіметінің әкімшілік–құқықтық реформалары өзінің тиімді нәтижесін береді : Қазақ халқын еркін билеп , отарлық қанауды және ұлттық езгіні күшейтуге , бір руды бір руға қарсы қойып , « Бөліп ал да билей бер» саясатын нақтылы әлеуметтік іс–тәжірбилерде іс жүзінде асырған .

Аталған ережелердің сол кезеңдегі отаршылыдық сипаты туралы Н.Ә.Назарбаев былай деп көрсетті : «1822жылғы Сібір қырғыздарының1824жылғы Орынбор қырғыздарының басқару ережелері жүз жылға дейін жалғастырылған көшпелі халықтың шұрайлы жайылымдық жерлерін алудың бастамасы болған .

Далалық аймақтарды жапай қоныстандыру дәстүрлі көшпелі мал шаруашылығының таралуына , жергілікті халықтың едәуір бөлігінің негізгі кәсібі болған мал шаруашылығына орасан зор нұқсан келтірді .

Патша үкіметінің қоныстандыру саясатының нәтижесінде қазақ ұлтының этникалық территориясы тарылды ».

Көптеген зерттеуші–ғалымдар патшаның отарлау саясатын жүргізуде осындай ережелер шығарғаны туралы көптеген қолжазбалары куә бола алады.

**Әдебиеттер тізімі:**

1. Ерофеева И.В. Казахские ханы, ханские династии в ХУІІІ- середине ХІХ вв. Культура и исторя Центральной Азии и казахстана: проблемы и перспективы исследования. А., 1997.
2. Указ о сведенив действие Устав о сибирских казахах //материалы по истори и политического история Казахстана . т .1-А.А. , 1990.
3. Д . А . Рахымқұлов « Жаңа және қазіргі замандағы Қазақстан тарихы» Алматы 2005 ж .
4. Көшік Рысбай « Қазақстан Республикасының тарихы» . Алматы,2005.

**15 дәріс. 1867-68 жылдардағы Уақытша Ережелер бойынша құрылған отаршылық әкімшілік органдар.**

**Мақсаты:** ХІХ ғ. 60- жылдарындағы әкімшілік реформалардың негізгі ережелері мен оның енгізілу жолдарын, қазақ қоғамы үшін тигізген зардаптарын қарастыру.

**Жоспар**

1. 186-1868 жылғы Уақытша ереженің қабылдануы және тарихи мәні.
2. Реформадан кейінгі қазақ қоғамындағы потестарлық-саяси билік институттарының түбегейлі жойылуы.

Қазақстандағы 1867-1868 жылдардағы реформа патшалық Ресейдің отаршылдық саясатының маңызды бөлігінің бірі болып табылады. Өйткені, ол әкімшілік құрылыс, жер қатынастары, сот құрылысы, халыққа білім беру, дін мәселесі сияқты қазақ қоғамының шешуші салаларының бәрін қамтыған болатын.

Қазақстанға әкімшілік басқару жүйесін енгізудегі патша үкіметінің алдына қойған басты мақсаты аймақтағы отаршылдық саясатын күшейту болды. Осыған орай, 1867 жылы 11 шілдеде патша жарлығымен империя құрамында **Түркістан генерал-губернаторлығы құрылса**, ал 1868 жылы Орынбор және Батыс Сібір генерал-губернаторлықтары құрылды. Реформаның ең басты және негізгі міндеті – "қазақ даласын Ресейдің басқа бөліктерімен бірте-бірте қосып жіберу" үшін Ресейге бағынышты халықтарды бір басқару жүйесінің құрамына біріктіру. Сөйтіп, жергілікті ақсүйектерді биліктен ысырып тастап, ру басшыларын әлсіретіп, ойға алған іс-шараларды оңтайлы жолмен оңай әрі тез жүзеге асырып отыру. Жалпы алғанда, реформалар патшалық үкіметтің қазақ даласының жергілікті тұрғындарын және аймақтық табиғат байлықтарын еркін пайдалану үшін орыс капиталына анағұрлым тиімді жағдай қалыптастыру әрекетінен туған еді.

Экономикалық шаралар негізінде қазақтардың қыстауы мен жайлаулық жерлерін мемлекет меншігіне кесіп, казак әскери бөлімдері мен орыс шаруаларын орналастыру үшін "артық" жер  мөлшерін анықтау ісіне экспедициялар жабдықталды. Мұның өзі қазақ жерін пайдалануынан алып, барша қазақтың жерін Ресейдің мемлекеттік меншігі деп жария ету арқылы Қазақстанның империя отарына айналғандығын дүниеге паш ету болды. Патша үкіметінің 1886 жылғы Түркістан туралы ережесі және 1891 жылғы Далалық облыстарды басқару туралы Ережесі сол орыс билігін одан ары нығайтып, қазақ даласындағы отарлық езгі мен қанаудың күшеюін тереңдете түсті.

1867-1868 жж. реформа арқылы патша өкіметі қазақ даласын толық отарлауға тырысты**.**Сондықтан да Қазақстан аумағы облыстарға бөлініп, ал облыстар әкімшілік орталықтарына, қазақ даласымен байланыссыз жататын әр түрлі генерал-губернаторлықтарға бөлшектенеді. Мысалы, Торғай мен Орал облыстары – Орынбор; Ақмола және Семей облыстары – Батыс Сібір; Жетісу мен Сырдария – Түркістан генерал-губернаторлықтарының құрамына кірді. Бұрынғы ішкі Бөкей хандығының аумағы уақытша Торғай облыстық басқармасына бағынышты болып қалғанымен, ол ұзаққа созылмай, 1872 жылдан бастап Астрахань губерниясының құрамына кірді. Ал Маңғыстау түбегінің аумағы 1870 ж. қазақтардың көтерілісіне байланысты Кавказ әскери округының билігіне өтті. Бұлай бөлшектеулер мен басқаруға өзгерістердің енуінің өзіндік себептері болды. Бұл туралы профессор Б. Сүлейменов: "Патшалық үкіметтің ойынша, Қазақстан жерін түрлі генерал-губернаторлықтар мен әскери округтарға бөлшектеу, қазақ халқының ұлттық бірлігінің қалыптасу жолына кедергі болып, қазақ халқын отарлық езгіде ұстауды жеңілдетуі тиіс еді" - дейді.

1867-1868 жж. реформалардағы басты бағыттардың бірі Қазақстанда күшті әскери-бюрократиялық аппарат құру болды. Ол аппарат әр түрлі жеңілдіктерге: анағұрлым жоғары еңбекақы, екі есе төлем, қызметтен босаған кездегі жоғарғы зейнетақыға қызығатын чиновниктерден құралды. Зерттеуші ғалым К.А. Жиреншин өз еңбегінде: "Отаршылық  әкімшілік аппараты қазақ даласының жағдайынан бейхабар, білімі таяз адамдардан, ең бастысы, өз қызметін өміріндегі өтпелі кезең деп санап, сол уақыт ішінде тез ауқаттанып алуды көздеген офицерлерден жасақталған болатын: Генерал-губернаторлықтардың басты басқару аппаратын генерал-губернатор, оның кеңсесі және тапсырма орындаушы чиновниктер құрды. Генерал-губернаторлар әскери және азаматтық билікті толығымен өз қолдарына жұмылдырды, сонымен қатар қазақ даласындағы әкімшілік құрылысының принципі – жаңа отаршылық реформа бойынша билікті толығымен әскери ведомствоның қолына беру болды"  - деп, патшалық үкіметтің құйтырқы саясатының табиғатын айқын да ашық көрсетіп береді.

Бұл тұстағы генерал-губернаторлардың билік шараларын іске асыратын басқару жүйесі мынадай үш бөлікке бөлінді: облыстық басқармалар, уездік басқармалар және жергілікті басқармалар. Облыстық әкімшіліктің басқарма басшылығында әскери және азаматтық билік ететін әскери-губернатор тұрды. 1868 ж. Ереженің 22-23-бабында дала облыстарының әскери-губернаторлары облыстардағы әскери қолбасшыларға теңестірілетіні көрсетілген және де олар өз облыстарының аумағындағы орналасқан казак әскерлерінің тағайындалған атамандары болып саналатын.

Облыстар өз кезегінде уездерге бөлінді. Уездік басқарманың басшылығына орыс чиновниктерінің ішінен облыстық әскери-губернатордың ұсынысы бойынша генерал-губернатор бекітетін уезд бастығы тағайындалды. Жаңа әкімшілік жүйе бойынша уездегі барлық билік жүйесі толығымен уезд бастығының қолына шоғырландырылды. Ереженің 42-65 баптары бойынша, уезд бастықтарына мынадай міндеттер жүктелді: жергілікті басқару орындарына жүктелген міндеттердің орындалуын қадағалау, уезде тыныштық пен тәртіпті сақтау, алым-салықтың жиналуын бақылау және халықтың денсаулығын сақтау. Уезде орналасқан әскери бөлімшелер, мекемелер мен бекіністер уезд бастықтарына бағынышты болды.

1867-1868 жж. реформа ел мен жерді басқарудағы патшалық үкіметтің алғашқы буыны болып табылатын жергілікті басқармаға көңіл бөлді. Әрбір уезд болыстарға, ал болыстар ауылдарға бөлінді. Е.Г.Федоров "Қазақстан – патша үкіметінің отары" атты еңбегінде: "Патшалық қазақ тұрғындарының орталықтарын әдейі бөлшектеді, барлық басқару жүйесін бөлшектеу арқылы қазақ халқының мәдени дамуын тежеп, халықты қараңғылықта ұстауды көздеді", – деп көрсетеді.

Уездер территориялық белгі бойынша бір болысқа 1000-2000 киіз үй және бір ауылға 100-ден 200-ге киіз үй кіретіндей болып есептелген болыстар мен ауылдарға бөлінді. Болыстар шаруашылық жағынан біріккен ауылдардан тұрды. Осыған байланысты жаңа жағдайда қазақтардың рулық қатынастар бойынша тарихи бөлінуі заңды түрде жойылды. Ру басында ақсақал тұрғанда, оның сөзі мен ісі билік күшке ие жағдайында патша үкіметінің дала тыныштығы үшін қорқуы заңды нәрсе болатын. Граф Паленнің Түркістан аймағын тексеру жөнінде есеп беруінде: "Бұл шараны іске асырудағы мақсат рулардың үлкен аймақта бір қалыпты орналаспауы әкімшілік басқару жүйесіне кедергі туғызды және көптеген біріккен ру басында ру ақсақалдары тұрған жағдайда дала тыныштығын ұстап тұруда көп қиындықтар туғызуы мүмкін еді", – деп ондай биліктің күштілік себебін тап басып жазуы осының айғағы. Елге сүйенген ру басы кей жағдайда әкімшілік талаптарды орындамауы да әбден мүмкін екені шындық.

1867 ж. Ереженің 85-бабына сәйкес болыстардың басында қазақтардан сайланған болыс басқарушылары, ал ауылдардың басында сол сияқты сайланатын старшиналар болды. Ережеде "болыстық және ауылдық старшиналарды халық сайлайды" деп нақты көрсетілген. Бір қарағанда сайлау демократиялық негізде жолға қойылған болып көрінуі мүмкін, бірақ іс жүзінде патша үкіметі сайлауды өз мақсатына орай жүргізіп отырды. Сайланған болыс басқарушыларын – облыстық әскери губернаторы, ал ауылдық старшиналарды уезд бастығы бекітетін еді. Отаршылар әкімшілігі ұсынылған кандидаттар көңілінен шықпаса бекітпей тастап, жаңа сайлау белгілеуі де мүмкін болатын. Болыс басқарушыларын сайлауға – уезд бастықтары, ал ауылдық старшиналарды сайлауға болыс басқарушылары міндетті түрде қатысатын. Болыс басқарушылары тікелей уезд бастығына бағынышты болды және оның барлық бұйрықтарын орындауға міндетті еді, ал ауыл старшиналары болыс басқарушысына тікелей бағынышты бола отырып, болыс басқарушысына жүктелетіндей міндеттерді орындады.

Реформаларды жүзеге асыруда патша үкіметі саяси-экономикалық іс-шараларымен қатар өлкені мәдени және  рухани жағынан да отарлауға басты назар аударған болатын. Халық ағарту ісі патшалықтың сыртқы саясатының үлкен де маңызды саласы болып табылатын. Бұл сала патша үкіметі отарлау саясатының өзекті құралы десе де болады. Бұл саясат Ресейдің қарамағындағы ұлттарды біртіндеп христиан дініне кіргізу арқылы орыстандырып, сөйтіп империяның тұтастығын арттыруға арналған еді.

**Әдебиеттер тізімі:**

1. Абдрахманова Б.М. История Казахстана; власть, система управления, территориальное устройство в ХІХ веке. - Астана, 1998.
2. Абенова Б.С. 1868 ж. әкімшілік-басқару реформасының Орынбор өлкесіне енгізілуі және оның зардаптары: тарих ғ. к., ғыл. дәрежесін алу үшін дайындаған. дисс. Авторефераты. - Алматы, 2000.
3. Бекмаханова Н.Е. Многонацинальное население Казахстана и Киргизии в эпоху капитализма (60-е годы ХІХ в. -1917 г.). Отв. ред. В.И. Кабузан. – Москва: Наука, 1986.
4. Сдыков М.Н. История населения Западного Казахстана.- Алматы: Ғылым, 2004.
5. Касымбаев Ж. Казахи - генералы Российской империи. Генерал, султан- правитель Баймухамед Айшуаков (1790-1847). - Алматы: Өлке, 2000
6. Жиренчин К.А. Политическое развитие Казахстана в XIX- нач. XX вв. - Алматы, 1996.
7. Масанов Н.Э. Кочевая цивилизация казахов. Основы жизнедеятельности номадного общества.- Алматы, 1995.
8. Машимбаев С.М. Патшалық Ресейдің Қазақстандағы мемлекеттік басқару мекемелерінің тарихы. - Алматы, 2000.
9. Мәшімбаев С.М., Мәшімбаева Г.С. Патшалық Ресей және Кеңес империяларының Қазақстандағы рухани отарлау саясатының зардаптары. А., 2013.
10. Садвакасова З.Т. Духовная экспансия царизма в Казахстане в области образования и религия. А., 2005.
11. История коллонизации Казахстана в 20-60 –х годах ХІХ века. Под.ред. В.З.Галиева, С.Ф.Мажитова. А., 2009.